text: 5 Mongwe le mongwe yo o dumelang gore Jesu ke Keresete, ke ngwana wa Modimo,+ mme mongwe le mongwe yo o ratang Modimo o rata bana ba Modimo.2 Re a itse gore re rata bana ba Modimo,+ fa re rata Modimo e bile re ikobela ditaelo tsa gagwe.3 Fa re rata Modimo, re tla ikobela ditaelo tsa gagwe;+ mme ditaelo tsa gagwe ga di imele,+4 ka gonne mongwe le mongwe yo* e leng ngwana wa Modimo o fenya lefatshe.+ Mme re fentse lefatshe ka tumelo ya rona.+5 Ke mang yo o ka fenyang lefatshe?+ A ga se yo o dumelang gore Jesu ke Morwa Modimo?+6 Jesu Keresete o ne a tla ka metsi le madi, e seng ka metsi fela;+ mme o ne a tla ka metsi le ka madi.+ Mme moya o naya bosupi ka seno,+ ka gonne moya o senola boammaaruri.7 Gonne go na le dilo tseno tse tharo tse di senolang gore Jesu ke mang:8 moya,+ metsi+ le madi;+ mme dilo tseno tse tharo di a dumalana.9 Fa e le gore re amogela bosupi jo bo tswang mo bathong, bosupi jo Modimo a bo nayang bo bogolo thata. Gonne jono ke bosupi jo Modimo a re nayang jone ka Morwawe.10 Motho yo o dumelang mo go Morwa Modimo, o bontsha gore mo pelong ya gagwe go na le se Modimo a se mo rutileng. Motho yo o sa dumeleng mo Modimong o dirile Modimo moaki,+ ka gonne ga a dumele bosupi jo Modimo a re neileng jone ka Morwawe.11 Mme jono ke bosupi, jwa gore Modimo o ne a re naya botshelo jo bo sa khutleng,+ mme botshelo jono bo mo go Morwawe.+12 Yo o amogelang Morwa o na le tsholofelo ya botshelo jono; mme yo o sa amogeleng Morwa Modimo ga a na tsholofelo ya botshelo jono.+13 Ke lo kwalela dilo tseno gore lo itse gore lo tla bona botshelo jo bo sa khutleng,+ lona ba lo dumelang mo leineng la Morwa Modimo.+14 Re tshepa Modimo,*+ gore sepe fela se re se kopang go dumalana le thato ya gagwe, o a re utlwa.+15 Mme fa re itse gore o a re utlwa fa re kopa sengwe le sengwe mo go ene, gape re a itse gore o tla re naya dilo tse re di kopang, ka gonne re di kopile mo go ene.+16 Fa mongwe a bona mokaulengwe wa gagwe a dira boleo jo bo sa bakeng loso, o tshwanetse go mo rapelela, mme Modimo o tla mo naya botshelo,+ eleruri, o tla bo naya ba ba sa direng boleo jo bo bakang loso. Le fa go ntse jalo, go na le boleo jo bo bakang loso.+ Ga ke mmolelele gore a rapelele motho yo o dirang boleo jo bo ntseng jalo.17 Ditiro tsotlhe tse di bosula ke boleo,+ mme le fa go ntse jalo go na le boleo jo bo sa bakeng loso.18 Re a itse gore motho mongwe le mongwe yo e leng ngwana wa Modimo ga a dire boleo, e bile Morwa Modimo o a mo sireletsa, mme Satane* ga a kitla a mo tshwara.*+19 Re a itse gore re ba Modimo, mme lefatshe lotlhe le laolwa ke Satane.*+20 Le fa go ntse jalo, re a itse gore Morwa Modimo o tlile,+ mme o re neile temogo* gore re nne le kitso ka Modimo wa boammaaruri. Re seoposengwe le ene+ ka ntlha ya ga Morwawe e bong Jesu Keresete. Yono ke Modimo wa boammaaruri e bile ke motswedi wa botshelo jo bo sa khutleng.+21 Bana ba bannye, ikeleng tlhoko* mo medingwaneng.+


c: text/html

text:
GO THUSA BA BA SWETSWENG
Se o Ka se Dirang fa o Tlhokafaletswe
Go na le dilo tse dintsi tse go tweng motho o tlhoka go di dira fa a tlhokafaletswe, dingwe tsa tsone di thusa go feta tse dingwe. Gongwe seo se dirwa ke gore batho ga ba hutsafale ka tsela e e tshwanang. Se se thusang motho yo mongwe se ka nna sa se ka sa thusa yo mongwe.
Mme go na le dikakantsho dingwe tse di ileng tsa kgona go thusa batho ba le bantsi. Gantsi di buiwa ke baitse e bile di dumalana le kgakololo e e mo bukeng ya bogologolo e leng Baebele.
1: LETLA BA LOSIKA LE DITSALA GORE BA GO THUSE
-
Baitse ba re go dira jalo go thusa thata gore motho yo o tlhokafaletsweng a kgone go itshoka. Mme ka dinako tse dingwe motho yoo a ka tswa a batla go nna a le nosi. Gongwe a ka nna a fela pelo fa batho ba bangwe ba leka go mo thusa. Go tlwaelegile go ikutlwa jalo.
-
O se ka wa tsaya gore o tlhoka go nna o le mo gare ga batho ka dinako tsotlhe mme gone o se ka wa ba thibela fa ba leka go go thusa. Nnete ke gore o tlile go ba tlhoka mo nakong e e tlang. Bua le bone sentle fa o ba bolelela dilo tse o di tlhokang le tse o sa di tlhokeng.
-
Leka go bona gore ke nako efe e o tlhokang go nna o le nosi ka yone le e o tlhokang go nna le batho ka yone.
BAEBELE YA RE: “Ba babedi ba botoka go na le a le mongwe . . . Gonne fa . . . mongwe wa bone a ka wa, yo mongwe o ka kgona go tsosa molekane wa gagwe.”—Moreri 4:9, 10.
2 Ja Sentle O Bo O Ipha Nako Ya Go Ikatisa
-
Go ja dijo tse di nang le dikotla go tla thusa mmele wa gago gore o se ka wa tsenwa ke malwetse. Leka go ja maungo, merogo le dijo tse di se nang mafura a mantsi.
-
Nwa metsi a mantsi le dino tse dingwe tse di siametseng mmele wa gago.
-
Fa o se na keletso ya dijo, ja dijo tse dinnye. O ka nna wa kopa ngaka ya gago gore e go neye dilo tse o ka di jang kgotsa tse o ka di nwang fa o sa eletse go ja. *
-
Go ikatisa go ka go thusa gore o se ka wa akanya thata ka dilo tse di utlwisang botlhoko. Batho ba bangwe ba dirisa nako ya go ikatisa gore ba kgone go akanya ka motho yo o tlhokafetseng mme ba bangwe ba e dirisa gore ba emise go akanya ka ene.
BAEBELE YA RE: “Ga go ope yo o kileng a tlhoa mmele wa gagwe, mme o a o otla, o a o babalela.” —Baefeso 5:29, Tswana Central.
3: IPHE NAKO E E LEKANENG YA GO ROBALA
-
Go robala go botlhokwa, segolo jang mo bathong ba ba tlhokafaletsweng ka gonne ba lapa thata.
-
O se ka wa nwa dilo tse di nang le khafeine kgotsa bojalwa jo bontsi ka gonne bo ka dira gore o se ka wa kgona go robala.
BAEBELE YA RE: “Boikhutso jo bo tletseng seatla bo botoka go na le tiro ya bonatla e e tletseng seatla gabedi le go kgaratlhela phefo.”—Moreri 4:6.
4: LEKA DITSELA TSE DINGWE TSE DI KA GO THUSANG
-
Se lebale gore batho ba hutsafala ka ditsela tse di sa tshwaneng. Ka jalo, fa nako e tsamaya, o tlile go bona tsela e e go berekelang.
-
Batho ba bantsi ba bone go thusa go bua le ba bangwe ka kutlobotlhoko e ba leng mo go yone mme go na le ba ba sa rateng go bua ka maikutlo a bone. Baitse ba na le dikgopolo tse di sa tshwaneng fa go tla mo ntlheng eno. Fa e le gore o batla go bua le motho yo mongwe mme o okaoka, simolola ka go bua le tsala ya gago.
-
Batho bangwe ba thusiwa ke go lela fa ba utlwile botlhoko mme ba bangwe ba kgona go itshokela botlhoko joo ntle le go lela thata.
BAEBELE YA RE: “Pelo e itse botlhoko jwa yone.”—Diane 14:10, Tswana Central.
5: TILA MEKGWA E E KOTSI
-
Batho bangwe fa ba tlhokafaletswe ba nwa thata kgotsa ba dirisa diritibatsi go leka go okobatsa botlhoko jo ba bo utlwang. Go dira jalo go kotsi. Dilo tseo di ka okobatsa botlhoko ka nakwana fela mme fa nako e ntse e ya di ka nna le diphelelo tse di maswe. Se dire dilo tse di ka tsenyang botshelo jwa gago mo kotsing.
BAEBELE YA RE: “A re intlafatseng leswe lengwe le lengwe.”—2 Bakorintha 7:1.
6: DIRISA NAKO YA GAGO SENTLE
-
Batho bangwe ba dirisa nako ya bone e ntsi ba dira ditiro tse di ba thusang gore ba se ka ba akanya thata ka kutlobotlhoko e ba leng mo go yone.
-
Go batla ditsala tse disha, go ithuta tiro nngwe kgotsa go itlosa bodutu go ka go thusa gore o se ka wa akanya thata ka motho yo o tlhokafetseng.
-
Fa nako e ntse e ya, o tla lemoga gore ga o tlhole o fetsa nako e ntsi o akanya ka motho yo o tlhokafetseng e bile kutlobotlhoko ya gago e a okobala.
BAEBELE YA RE: “Sengwe le sengwe se na le nako e se e tlhometsweng, . . . nako ya go lela le nako ya go tshega; nako ya go hutsafala le nako ya go tlolaka.”—Moreri 3:1, 4.
7: ITIRELE THULAGANYO YA LETSATSI LE LETSATSI
-
Leka go nna le thulaganyo ya dilo tse o di dirang letsatsi le letsatsi.
-
Go nna le thulaganyo ya dilo tse di jaaka go robala, go ya tirong le go dira dilo dingwe go tla go thusa gore o kgone go tswelela ka botshelo.
-
Nna o tshwaregile ka ditiro tse di go thusang gore o se ka wa tlhoma mogopolo mo kutlobotlhokong ya gago.
BAEBELE YA RE: “Ga a kitla a gakologelwa malatsi a botshelo jwa gagwe gantsi, ka gonne Modimo wa boammaaruri o dira gore a tshwarege ka go ipela ga pelo ya gagwe.”—Moreri 5:20.
8: TILA GO DIRA DITSHWETSO KA LEPOTLAPOTLA
-
Batho ba e reng fa ba sena go tlhokafalelwa ba bo ba dira ditshwetso tsa botlhokwa ka bonako, ba feleletsa ba di ikwatlhaela moragonyana.
-
Fa go kgonega, leta nakonyana e telele pele o fuduga, o tlogela tiro kgotsa o aba dilo tsa motho yo o tlhokafetseng.
BAEBELE YA RE: “Dithulaganyo tsa yo o tlhoafetseng ruri di solegela molemo, mme mongwe le mongwe yo o mafega ruri o leba kwa letlhokong.”—Diane 21:5.
9: GOPOLA MOTHO YO O TLHOKAFETSENG
-
Batho ba bantsi ba ba tlhokafaletsweng ba bona go thusa go dira dilo tse di ba gopotsang motho yoo.
-
O ka kokoanya difotho, dilo dingwe kgotsa go kwala buka ka dilo tse o batlang go di gopola ka motho yo o tlhokafetseng.
-
Baya dilo tse di go gopotsang motho yo o tlhokafetseng mme o di lebe morago fa o siame.
BAEBELE YA RE: “Gakologelwa malatsi a bogologolo.”—Duteronome 32:7.
10: ETELA LEFELO LENGWE
-
O ka nna wa akanyetsa go etela lefelo lengwe.
-
Fa o sa kgone go eta, o ka nna wa dira sengwe se se go itumedisang se se jaaka go tsamaya mo sekgweng, go etela musiamo kgotsa go tsaya loeto ka koloi.
-
Go dira selo se o sa tlwaelang go se dira letsatsi le letsatsi le gone go thusa gore o kgone go itshoka.
BAEBELE YA RE: “Tlang, lona ka bolona, re yeng kwa thoko mo lefelong le le se nang batho mme lo ikhutse go sekae.”—Mareko 6:31.
11: THUSA BA BANGWE
-
Se lebale gore go ipha nako ya go thusa batho ba bangwe go ka dira gore le wena o ikutlwe botoka.
-
Gongwe o ka simolola ka go thusa batho ba le bone ba amilweng ke loso lwa motho yo o tlhokafetseng ba ba jaaka ditsala kgotsa ba losika ba ba ka tswang ba tlhoka go kgothadiwa.
-
Go thusa le go kgothatsa ba bangwe go ka dira gore o boe gape o itumele le go dira gore o kgone go tswelela ka botshelo.
BAEBELE YA RE: “Go na le boitumelo jo bogolo mo go abeng go na le jo bo leng gone mo go amogeleng.”—Ditiro 20:35.
12: DIRA GORE DILO TSA BOTLHOKWA DI TLE PELE
-
Go tlhokafalelwa ke motho yo o mo ratang go ka go thusa go lemoga gore ke dilo dife tse di tlhokang go tla pele mo botshelong.
-
Dirisa tshono eno go sekaseka botshelo jwa gago.
-
Dira diphetogo fa go tlhokega.
BAEBELE YA RE: “Go botoka go ya kwa ntlong ya khutsafalo go na le go ya kwa ntlong ya mokete, ka gonne seo ke bokhutlo jwa batho botlhe; mme yo o tshelang o tshwanetse go go isa pelong.”—Moreri 7:2.
Nnete ke gore ga go na sepe se se tlileng go fedisa botlhoko jwa go tlhokafalelwa ke motho yo o mo ratang. Mme go na le batho ba bantsi ba ba thusitsweng ke go dirisa dikakantsho tse re buileng ka tsone mo setlhogong seno. Dikakantsho tseno ga se tsone fela tse motho a ka di dirisang fa a tlhokafaletswe. Mme fa o dirisa dingwe tsa tsone o ka kgona go itshoka le go tswelela ka botshelo.
^ ser. 13 Tsogang! ga e buelele mofuta ope wa kalafi.

robotstxt: allowed

filter: keep


text:
The Care of Babies
No Thumbnail Available
Date
1959
Authors
Cook, M
Mokone, N.G
Journal Title
Journal ISSN
Volume Title
Publisher
The Church Book Shop
Abstract
Bukana ena e batlile go tshwana le ye e bediwang “ Tlho- komelo ya masea le bana ba banye.” Di fapaana ka gore ena e fetoletswe mo dipuong tse dintsi tsa Seafirika ka ntlha ya batho ba ba sa kgoneng go buisa Seesimane. Le gona bukana ena e khutswafaditswe, gore tlhwatlhwa ya yona e nne kwa tlase. E naya dithulaganyo tsotlhe tsa tlhokomelo ya ngwana legale eseng ka bojotlhe jaaka ye e bidiwang “ Tlhokomelo ya masea le ya bana ba banye.” Ka moo ba ba kgonang go buisa Seesimane mme ba bile ba ka kgona go duela 1/6, ba gakollwa gore ba reke ye kgolwane
Description
Setswana Translation book
Keywords
Research Subject Categories::HUMANITIES and RELIGION
Citation
1959,The Care for Babies,The Church Book Shop,Johannesburg.


text:
Dipokano Tsa Basupi ba ga Jehofa
A o batla go itse gore go direga eng kwa dipokanong tsa rona? Batla lefelo la dipokano le le gaufi le kwa o nnang teng.
Go Direga Eng mo Dipokanong Tsa Rona?
Basupi ba ga Jehofa ba tshwara dipokano gabedi beke nngwe le nngwe. (Bahebera 10:24, 25) Kwa dipokanong tseno, tse batho botlhe ba lalediwang go tla kwa go tsone, re sekaseka se Baebele e se rutang le kafa re ka dirisang dithuto tsa yone ka teng mo botshelong.
Bontsi jwa dithulaganyo tsa rona di akaretsa tse bareetsi ba nnang le seabe mo go tsone, jaaka e kete ke mo tlelaseng. Dipokano di simololwa le go konelwa ka pina le thapelo.
Ga go tlhokege gore o bo o le mongwe wa Basupi ba ga Jehofa gore o nne gone mo dipokanong tsa rona. Re laletsa mongwe le mongwe go di etela. Go tsenwa mahala. Ga go kopiwe batho dikoleke.


text:
GO THUSA LELAPA | BASHA
O ka Fenya Bodutu Jang?
KGWETLHO
“Ke na le ditsala tse pedi tsa basetsana ba ba tleng ba dire dilo mmogo ba nkgaphetse kwa thoko. Ke tle ke utlwele gore ba ne ba itisitse monate. Nako nngwe fa ke founetse mongwe wa bone mme ba le babedi koo, mongwe mo ntlong o ne a araba mogala ke bo ke utlwa mantswe a bone ba bua e bile ba tshega. Ke utlwile fela gore ba ne ba itumetse mme seo sa dira gore ke jewe ke bodutu le go feta!” —Maria. *
A o kile wa ikutlwa o kgaphetswe kwa thoko e bile o jewa ke bodutu? Fa go le jalo, Baebele e na le kgakololo e e ka go thusang. Mme pele ga moo, o tshwanetse go itse dilo di le mmalwa ka bodutu.
SE O TSHWANETSENG GO SE ITSE
Batho botlhe ba tle ba jewe ke bodutu. Batho ba ba itsegeng thata le bone ba tle ba jewe ke bodutu. Ka ntlha yang? Ka gonne gantsi motho o thusiwa ke go nna le ditsala tse di molemo gore a se ka a jewa ke bodutu e seng go nna le ditsala tse dintsi. Motho a ka tswa a itsiwe ke batho ba bantsi mme a se na ditsala tsa mmatota, ka jalo seo se ka dira gore a jewe ke bodutu.
Bodutu bo ka go lwatsa. Mo dipatlisisong di ka nna 148 tse di dirilweng, babatlisisi ba ne ba swetsa ka gore fa motho a sa kopane le batho a ka swa ka bonako e bile dikotsi tsa seno di feta “dikotsi tsa go nona go menagane gabedi” gape go tshwana le go goga “disekerete di le 15 ka letsatsi.”
Bodutu bo ka go tsenya mo mathateng. Bo ka dira gore o itsalanye le mongwe le mongwe fela. Lekawana lengwe le le bidiwang Alan, la re: “Fa o jewa ke bodutu o ka eletsa gore ope fela a nne tsala ya gago. O ka simolola go akanya gore go botoka go bo go na le mongwe yo o go kgathalelang go sa kgathalesege gore ke mang. Mme seo se ka go tsenya mo mathateng.”
Thekenoloji ga e tlose bodutu. Lekgarebe lengwe le le bidiwang Natalie la re: “Ke ne ke tle re romelele batho ba bantsi melaetsa le di-email mme ke tswelele ke jewa ke bodutu.” Mosha yo o bidiwang Tyler o dumalana le seo. A re: “Go romelelana melaetsa go tshwana le go ja dimonamone, mme go bua lo lebane difatlhego go tshwana le go ja dijo. Dimonamone di siame, mme motho o tlhoka dijo gore a kgore.”
SE O KA SE DIRANG
Leba dilo sentle. Ka sekai, a re re o bona dinepe tsa ditsala tsa gago mo Internet di le kwa phathing e wena o neng o sa lalediwa kwa go yone. Mo boemong jono o tla tshwanelwa ke go itirela tshwetso—a o tlhokomologilwe ka boomo kgotsa a o tla leba dilo sentle. E re ka o sa itse dintlha tsotlhe ga go utlwale gore o akanye ka tsela e e sa siamang. Go na le moo, leka go akanya ka mabaka a a utlwalang a go bo o sa lalediwa. Gantsi selo se se dirang gore o jewe ke bodutu ga se boemo jo o lebanang le jone mme ke tsela e o lebang dilo ka yone.—Molaomotheo wa Baebele: Diane 15:15.
Tila go feteletsa dilo. Fa o jewa ke bodutu o ka nna wa akanya jaana, ‘Ga nke ke lalediwa gope’ kgotsa ‘Batho ga ba mpatle.’ Mme go akanya jalo go ka dira gore o jewe ke bodutu le go feta. Seo se tla dira gore o nne le maikutlo a a nnang a tla gangwe le gape: Go ikutlwa o le learogi o bo o itlhaola, go itlhaola go bo go dira gore o jewe ke bodutu, bodutu bo bo bo dira gore o ikutlwe o le learogi.—Molaomotheo wa Baebele: Diane 18:1.
Itsalanye le batho ba ba go fetang ka dingwaga. Baebele e re bolelela ka botshelo jwa ga Dafide yo o neng a ka tswa a le mo dingwageng tsa bolesome fa a kopana le Jonathane—monna yo o neng a mo feta ka dingwaga di le 30. Le fa Dafide le Jonathane ba ne ba sa lekane ka dingwaga, e ne ya nna ditsala tse di atamalaneng. (1 Samuele 18:1) Le wena o ka lebana le se se tshwanang mo botshelong. Kiara wa dingwaga di le 21 a re: “Bosheng jaana ke lemogile botlhokwa jwa go nna le ditsala tse di godileng. Ke na le ditsala tse di molemo tse di mphetang thata ka dingwaga mme ke rata tsela e ba lebang dilo ka yone le gore ga ba fetofetoge.” —Molaomotheo wa Baebele: Jobe 12:12.
Dirisa nako ya fa o le nosi ka botlhale. Batho ba bangwe ba jewa ke bodutu fa ba nna ba le nosi. Mme gone, nako ya fa o le nosi ga e a tshwanela go dira gore o jewe ke bodutu. Ka sekai, Jesu o ne a rata batho mme ka dinako dingwe o ne a itumelela go nna a le nosi. (Mathaio 14:23; Mareko 1:35) O ka dira se se tshwanang. Go na le go utlwisiwa botlhoko ke go nna o le nosi, dirisa nako eo go akanya ka masego a o nang le one. Seno se ka dira gore bangwe ba batle go nna ditsala tsa gago.—Diane 13:20.
^ ser. 4 Maina mangwe mo setlhogong seno a fetotswe.


text:
Mpumalanga
Mpumalanga ke nngwe ya diporofinsi mo Aforika Borwa. Leina la kgaolo e le ne la fetloga go tsweng kwa go Eastern Transvaal ka kgwedi ya Phatwe a tlhola masome a mabedi le bone ka ngwaga wa 1995, ke kgaolo e e mo Aforika Borwa. Leina la lefelo le lone ka boripana le raya "kwa letsatsi le tlhabang teng" ka teme ya Seswati, Sethosa, Setebele gape le Sezulu. Mpumalanga o ikaegile kwa botlhaba jwa Aforika Borwa, mo bokone jwa KwaZulu-Natal gape o boe o aga molelwane le lefatsheng la Swaziland le Mozambique. E akaretsa selekanyo sa 6.5% sa lefatshe la Aferika Borwa. Mo bokone e aga molelwane kwa Limpopo, mme mo bophiri ke Gauteng, mme mo bokone bophirima ke Free State mme gape kwa bokone ke KwaZulu-Natal. Toropokgolo ya teng e bidiwa Nelspruit (mme gompieno e fetlotswe leina go nna Mbombela). Mme ka ngwaga wa 1994, Mpumalanga e kile ya bo e le bontlha bongwe jwa kgaolo ya Transvaal Province.
Popego ya lefatshe[fetola | Fetola Motswedi]
Drakensberg ke ene yo o kgaoganyang Mpumalanga ka matlhakore a le mabedi ebong bontlha jo bongwe jwa bophirima jo bo tetseng bojang jo bontsi bo ikadile ka mo go kgatlhisang gape lefatshe le bo le tsholetsegela fa godimo mme gape mo letlhakoreng la botlhaba go fologela tlase bojang mme bo se bontsi mo kalo mme teng fa go nale diphologolo tse di mefutla tse di anameng le tikologo gape di e kgabisa. Bontlha jwa borwa jwa lefelo la diphologolo la Kruger National Park bo bonwa teng mo kgaolong. Thaba ya Drakensberg e fetla boleele jwa selekanyo sa 2000 m mo mafelong a le mantsi bogoljang mo bogare jwa kgaolo ya Mpumalanga e e leng yone e tlwaelesegile ka ditlhaba tse dintsi.[2]
Bojanala[fetola | Fetola Motswedi]
Mpumalanga gape o tumile ka go itsege e le lefelo la bojanala. Kruger National Park, ke lefelo le sireletsang diphologolo le le simolodisitsweng ka ngwaga wa 1898 maikaelelo e le go sireletsa le gone go tlhokomela diphologolo tsa naga, lefelo le le botona jwa selekanyo sa dikhilomethara square di le 20,000 (7,700 sq mi), mme ebile le itsege lefatshe ka bophara Kruger National Park.[3]
Dipuo le dipalo tsa batho[fetola | Fetola Motswedi]
Palo ya batho e ka tshwara 30% ba bua Seswati, teme ya batho ba lefatshe la Swaziland ka gore ba bapile fela thata, ba le 26% bone ba bua puo ya Sezulu, 10.3% Setebele, 10,2% Northern Sotho sa kwa bokone le 11,6% yone e bua Setsonga.
Metswedi[fetola | Fetola Motswedi]
- ↑ 1.0 1.1 1.2 Census 2011: Census in brief (PDF). Pretoria: Statistics South Africa. 2012. ISBN 9780621413885.
- ↑ http://en.wikipedia.org/wiki/Drakensberg
- ↑ http://en.wikipedia.org/wiki/Kruger_National_Park


text:
Karolo:Kgaolo ya Kweneng
Banni ba tli fiwa ditlamelo[fetola | Fetola Motswedi]
Batho ba Hatsalatladi le metse e e mabapi ba solofeditswe go agelwa diofisi potlana tsa ditirelo tsa puso kwa Sojwe. Se ke maiteko a go itsa gore batho ba tsamae sebaka se se leele ba latela ditlamelo.Modulasetilo wa khansele ya Kweneng, Rre Motlhophi Leo o buile jalo ka Labotlhano fa a ne a lekodisa morafe wa Hatsalatladi ka tse di builweng kwa phuthegong ya khansele e e sa tswang go wela. Rre Leo a re khansele e dirile ditshekatsheko mme tsa e lemotsha fa motse wa Hatsalatladi o le gaufi le Molepolole, mme o sa tlhoke diofisi tseo thata go na le metse e e katogileng thata jaaka Sojwe, Takatokwane, Salajwe, Motokwe le e mengwe. A re maikaelelo ke go kgaola mosepele wa banni ba metse e e kgakala gore ba seka ba ya go batla dithuso kwa Molepolole.Fa a rolela setshaba ka fa kgaogano ya madi a kgaolo ya Kweneng e dirilweng ka teng, o boletse gore fa ngwaga wa madi o ya bokhutlong, go dirwa dikakanyetso tsa madi gore ba ka tlhoka bokae mo ngwageng wa madi o o latelang.A re ke ka moo ditshekatsheko di supileng fa khansele ya Kweneng e tlhoka P434 million le go feta[1].
Dikgoge tsa kwa ntle[fetola | Fetola Motswedi]
Ditsebe tse di mo karolong “Kgaolo ya Kweneng"
The following 11 pages are in this category, out of 11 total.


text:
ETSA TUMELO YA BONE | TIMOTHEO
“Ngwanake yo o Rategang Le yo O Ikanyegang mo Moreneng”
TIMOTHEO o ne a gata a gatoga mo tseleng e e tswang kwa lapeng, a tlhomile matlho mo go se se larileng kwa pele. Ditsala tsa gagwe di ne di mo eteletse pele fa ba ralala masimo a Timotheo a neng a a tlwaetse thata. Ka iketlo ba ne ba katogela kgakala le motse wa Lisetera o o neng le mo thoteng. Timotheo o ne a nyenya fa a akanya ka mmaagwe le nkokoagwe, ba le motlotlo e bile ba dira gore go se ka ga bonala gore ba a lela fa ba mo lebile a tsamaya. A ke a retologe mme a laele lekgetlho la bofelo?
Gangwe le gape moaposetoloi Paulo o ne a retologa a leba Timotheo a bo a nyenya. O ne a itse gore Timotheo o ne a tla tshwanelwa ke go fedisa ditlhong mme o ne a itumeletse gore lekawana leno le matlhagatlhaga. Timotheo o ne a le monnye, gongwe a le mo dingwageng tsa bosha, mme o ne a tlotla Paulo e bile a mo rata thata. Jaanong Timotheo o ne tsamaya le monna yono yo o ikanyegang le yo o matlhagatlhaga mo loetong lo lo neng lo tla tsaya dikilometara di le dintsi. Ba ne ba tla lebana le dikotsi di le dintsi mo tseleng fa ba ntse ba tsamaya ka dinao le ka sekepe. Timotheo o ne a sa itse gore a o tla tsamaya a boela gae gape.
Ke eng se se dirileng gore lekawana leno le ipeele mokgele oo? Ke melemo efe e e neng e ka dira gore go intsha setlhabelo jalo e se ka ya nna matsapa a bophiri fela? Mme tumelo ya ga Timotheo e ka tlhotlheletsa ya rona jang?
“GO TSWA BOSEENG”
A re boele morago dingwaga di le pedi kgotsa di le tharo mme re tseye gore kwa gaabo Timotheo e ne e le kwa Lisetera. E ne e le motse o monnye, o o didimetseng e bile o na le mokgatšha o o nang le metsi a mantsi. Batho ba koo ba ka tswa ba ne ba tlhaloganya Segerika mme ba ne ba sa ntse ba bua puo ya koo e leng Selikaonia. Letsatsi lengwe go ne ga tsoga pheretlhego mo motseng oo o o didimetseng. Barongwa ba babedi ba Bakeresete e bong moaposetoloi Paulo le tsala ya gagwe e bong Barenabase ba ne ba goroga ba tswa kwa Ikonio, motse o mogolo o o neng o le gaufi. Fa ba ntse ba bolelela batho molaetsa wa Baebele, Paulo o ne a bona monna yo o golafetseng yo o neng a bontsha gore o na le tumelo. Ka jalo, Paulo o ne a dira kgakgamatso mme a mo fodisa!—Ditiro 14:5-10.
Batho ba le bantsi ba kwa Lisetera ba ne ba dumela ditlhamane tsa gore bogologolo go ne go na le medimo e e neng e itira batho e bo e tla mo kgaolong ya bone. Ka jalo, ba ne ba akanya gore Paulo ke Heremese mme Barenabase ke Seuse! Bakeresete ba babedi bano ba ba ikokobeditseng ba ne ba sa kgone go thibela batho gore ba se ka ba ba isetsa setlhabelo.—Ditiro 14:11-18.
Le fa go ntse jalo, batho bangwe kwa Lisetera ba ne ba sa akanye gore ba etetswe ke medimo ya boheitane e e dirang dikgakgamatso, go na le moo, ba ne ba tsaya seo se le molemo e bile e le selo sa mmatota. Ka sekai, mosadi wa Mojuda e bong Yunise yo o nyetsweng ke monna wa Mogerika, * le mmaagwe e bong Loise, ba ne ba reeditse Paulo le Barenabase ka tlhoafalo ba itumetse. Jaanong tseno e ne e le dikgang tse Mojuda mongwe le mongwe yo o ikanyegang a neng a batla go di utlwa tsa gore Mesia o ne a tla a bo a diragatsa boporofeti jo bontsi jo bo kwadilweng ka ene mo Baebeleng!
Akanya fela gore Timotheo o ile a amiwa jang ke go bo Paulo a etile. Timotheo o ne a thapisitswe go 2 Timotheo 3:15) Fela jaaka mmaagwe le nkokoagwe, o ne a lemoga gore Paulo le Barenabase ba ne ba bua boammaaruri ka Mesia. Mme akanya ka monna yo o golafetseng yo Paulo a neng a mo fodisa. Go ka direga gore fa Timotheo a ntse a gola o ne a bona monna yoo ka makgetlho a le mantsi mo ditseleng tsa kwa Lisetera. Jaanong e ne e le lekgetlho la ntlha Timotheo a bona monna yono a tsamaya! Ga go gakgamatse go bo Yunise, Loise le Timotheo ba ne ba nna Bakeresete. Gompieno bommèmogolo, borremogolo le batsadi ba ka ithuta go le gontsi mo go Loise le Yunise. A lo ka tlhotlheletsa basha ka tsela e e molemo?rata Mekwalo e e boitshepo ya Sehebera “go tswa boseeng.” (
“KA DIPITLAGANO DI LE DINTSI”
Batho ba e neng ya nna Bakeresete kwa Lisetera ba tshwanetse ba bo ba ne ba itumelela go ithuta ka tsholofelo e balatedi ba ga Keresete ba neng ba na le yone. Mme gape ba ne ba itse gore go ne go ka se nne motlhofo go nna Mokeresete. Baganetsi ba ba tlhoafetseng ba Bajuda go tswa kwa Ikonio le Antioka ba ne ba tla mo toropong, mme ba tsosa dikhuduego, ba dira gore batho ba nne kgatlhanong le Paulo le Barenabase. Go ise go ye kae, digongwana tse di galefileng di ne tsa latela Paulo mme tsa mo konopa ka matlapa. O ne a wela fa fatshe fa ba sena go mo kgobotletsa. Segopa seo se ne sa mo gogagogela kwa ntle ga motse, se ithaya se re o sule.—Ditiro 14:19.
Le fa go ntse jalo, Bakeresete ba kwa Lisetera ba ne ba ya kwa go Paulo mme ba mo dikaganyetsa. Ruri ba ne ba imologa fa a bula matlho, a ema mme ka bopelokgale a boela gone mo Lisetera! Mo letsatsing le le latelang, ene le Barenabase ba ne ba ya go rera kwa motseng wa Derebe. Morago ga go dira barutwa ba basha koo, ba ne ba boela gape kwa Lisetera le fa go ne go le kotsi. Ka boikaelelo bofe? Pego eo ya re ba ne “ba nonotsha meya ya barutwa, ba ba kgothaletsa gore ba nnele ruri mo tumelong.” Akanya ka Timotheo yo mmotlana a reeditse ka tlhoafalo fa Paulo le Barenabase ba ruta Bakeresete bao gore tsholofelo ya bone e e molemo ya isagwe e ne e gaisa tsamaiso ya gompieno thata. Ba ne ba re: “Re tshwanetse go tsena mo bogosing jwa Modimo ka dipitlagano di le dintsi.”—Ditiro 14:20-22.
Timotheo o ne a bone Paulo a diragalelwa ke seo, a lebana le pitlagano ka bopelokgale fela gore a bolelele ba bangwe dikgang tse di molemo. Ka jalo, Timotheo o ne a itse gore fa a ka latela sekao sa ga Paulo, batho ba kwa Lisetera ba ne ba tla mo ganetsa e bile rraagwe le ene o ne a ka mo ganetsa. Mme Timotheo o ne a ka se letle kgatelelo eo e dira gore a se ka a direla Modimo jaaka a ne a sweditse. Gompieno go na le basha ba le bantsi ba ba tshwanang le Timotheo. Ka botlhale ba tlhopha ditsala tse di nang le tumelo e e nonofileng le tse di tla ba kgothatsang le go ba nonotsha e bile ga baletle go ganediwa go dira gore ba se ka ba direla Modimo.
“O NE A BOLELWA KA MOLEMO KE BAKAULENGWE”
Jaaka go boletswe pelenyana, gongwe Paulo o ne a eta gape morago ga dingwaga di le pedi kgotsa di le tharo. Akanya kafa go neng go itumetswe ka gone kwa gaabo Timotheo fa Paulo a goroga, mme mo lekgetlhong leno a na le Silase. Paulo le ene o ne a itumelela nako eo. O ne a iponela kgolo ya dipeo tsa boammaaruri tse a neng a di jadile kwa Lisetera. Go ne go na le Loise le morwadie e bong Yunise, ba e neng e le basadi ba ba ikanyegang ba Bakeresete, ba ba nang le “tumelo . . . e e se nang boitimokanyo” e Paulo a neng a e kgatlhegela thata. (2 Timotheo 1:5) Mme go tweng ka Timotheo yo mmotlana?
Paulo o ne a lemoga gore Timotheo o ne a godile ka tsela e e kgatlhang fa e sa le a ba etetse. Timotheo “o ne a bolelwa ka molemo ke bakaulengwe” mo Lisetera le kwa Ikonio, e e neng e le dikilometara di ka nna 32 go ela kwa bokonebotlhaba. (Ditiro 16:2) Go tlile jang gore a buiwe bontle jaana?
“Mekwalo e e boitshepo” e Timotheo a neng a e rutilwe ke mmaagwe le nkokoagwe “go tswa boseeng,” e ne e akaretsa kgakololo e e utlwalang le e e thusang basha. (2 Timotheo 3:15) Nngwe ya tsone ke eno: “Gakologelwa Mmopi wa gago yo Mogolo mo malatsing a bokau jwa gago.” (Moreri 12:1) Timotheo o ne a tlhaloganya mafoko ao sentle fa a sena go nna Mokeresete. O ne a lemoga gore tsela e nngwe e e molemo ya go gopola Mmopi yo Mogolo ke go bolelela batho dikgang tse di molemo ka Morwawe e bong Keresete. Ka iketlo Timotheo o ne a kgona go nna pelokgale go bolelela ba bangwe dikgang tse di molemo ka Jesu Keresete le go fedisa ditlhong tse di neng di dira gore a tshabe.
Banna ba ba etelelang pele mo diphuthegong ba ne ba lemoga kgatelopele ya ga Timotheo. Ga go pelaelo gore ba ne ba amilwe ke go bona mosha yono a gola e bile a kgothatsa mongwe le mongwe yo o neng a tshela le ene. Se se botlhokwa le go feta ke gore Jehofa o ne a lemoga Timotheo. Modimo o ne a tlhotlheletsa gore go kwalwe boporofeti bongwe ka ene—gongwe ka tirelo e a neng a tla e direla diphuthego di le dintsi. Fa Paulo a ne a etile, o ne a lemoga gore Timotheo a ka mo thusa mo tirong ya gagwe ya borongwa ya go etela diphuthego. Bakaulengwe ba kwa Lisetera ba ne ba dumela. Ba ne ba baya lekawana leno diatla, go bontsha gore o ne a tlhomiwa go dira tiro e e kgethegileng mo tirelong ya ga Jehofa Modimo.—1 Timotheo 1:18; 4:14.
Jaaka re ka akanya, maikarabelo ano a magolo a ne a gakgamatsa Timotheo mme a dira gore a nne boikokobetso. O ne a ikemiseditse go tsamaya. * Rraagwe Timotheo yo e neng e se Mokeresete o ne a ikutlwa jang ka kgang ya gore morwawe e tla nna moreri yo o etang wa Mokeresete? A ka tswa a ne a akantse ka dilo di le dintsi ka isagwe ya morwawe. Go tweng ka mmaagwe Timotheo le nkokoagwe? A ba ne ba le motlotlo ka Timotheo mme ba leka go dira gore go se ka ga bonala gore ba tshwenyegile ka pabalesego ya gagwe? Go ne go tla bo go tlwaelegile go ikutlwa jalo.
Se re se itseng ke gore Timotheo o ne a dumela. Mo mosong o go builweng ka one kwa tshimologong ya setlhogo seno, o ne a simolola go tsamaya le moaposetoloi Paulo. Fa a ntse a katogela kgakala le Lisetera, matlapa a masesane a a neng a le mo bomphaatšhaneng ba gagwe le modumo wa tlhaga e a neng a tsamaya mo go yone, di ne di bontsha gore o atamela lefelo le a neng a ya kwa go lone a sa le itse. Morago ga go tsamaya lobaka lo loleele, banna bao ba bararo ba ne ba goroga kwa Ikonio. Ka jalo, Timotheo o ne a simolola go ela tlhoko kafa Paulo le Silase ba neng ba fetisa ditaelo tse di tswang kwa setlhopheng se se laolang ka gone le go nonotsha tumelo ya Bakeresete ba kwa Ikonio. (Ditiro 16:4, 5) Mme seo e ne e le tshimologo fela.
Fa bareri bano ba sena go etela diphuthego tsa Galatia, ba ne ba tlogela ditsela tse di siameng tsa Roma mme ba tsamaya dikilometara di le dintsi go ralala dithaba tsa Feregia ba ya kwa bokone, go tswa foo ba bo ba ya kwa bophirima. E re ka ba ne ba latela kaelo ya moya o o boitshepo wa Modimo ka botlalo, ba ne ba ya kwa Teroase mme ba kgabaganyetsa kwa Makedonia ka sekepe. (Ditiro 16:6-12) Ka nako eo, Paulo o ne a bona kafa Timotheo a leng botlhokwa ka gone. Paulo o ne a mo tlogela le Silase kwa Berea. (Ditiro 17:14) O ile a bo a romela lekawana leo le le nosi kwa Thesalonika. Fa Timotheo a goroga koo, o ne a dira se a neng a bone ba se dira fa a tsamaya le bone mme a kgothatsa Bakeresete ba ba ikanyegang koo.—1 Bathesalonika 3:1-3.
Moragonyana Paulo o ne a kwala jaana ka Timotheo: “Ga ke na ope yo mongwe wa maikutlo a a tshwanang le a gagwe yo ruri a tla tlhokomelang dilo tse di lo amang.” (Bafilipi 2:20) Ga go a itiragalela fela gore Timotheo a buiwe molemo. Timotheo o ne a dira ka natla, a direla ka boikokobetso le go itshoka ka boikanyegi fa a lebane le dikgwetlho tse dikgolo. Ruri ke sekao se se molemo mo basheng gompieno! O se ka wa lebala gore ke wena o ka itirelang leina le le molemo. Fa e le gore o mosha, o na le tshono ya go itirela leina le le molemo ka go dira gore Jehofa Modimo a tle pele mo botshelong jwa gago le go tshwara ba bangwe ka bopelonomi le ka tlotlo.
“DIRA BOJOTLHE JWA GAGO GORE O TLE KWA GO NNA”
Mo dingwageng di ka nna 14 tse di fetileng, Timotheo o ne a fetsa nako e ntsi a dira le tsala ya gagwe e bong moaposetoloi Paulo. O ne a lebana le dikotsi tse Paulo a neng a lebana le tsone mo tirong ya gagwe le go bona boitumelo jo a neng a bo bona. (2 Bakorintha 11:24-27) Ka nako nngwe Timotheo o ne a tshwarelwa se a se dumelang. (Bahebera 13:23) Gape o ne a rata bakaulengwe le bokgaitsadi ba gagwe ba Bakeresete thata e bile a amega ka bone fela jaaka Paulo. Ka jalo Paulo o ne a mo kwalela jaana: “Ke gakologelwa dikeledi tsa gago.” (2 Timotheo 1:4) Fela jaaka Paulo, go lebega Timotheo a ne a ithutile go ‘lela le ba ba lelang’ le go tlhaloganya maemo a bone gore a kgone go ba kgothatsa le go ba gomotsa. (Baroma 12:15) E kete le rona re ka ithuta go dira jalo!
Ga go gakgamatse go bo Timotheo a ile a nna molebedi yo o molemo wa Mokeresete fa nako e ntse e tsamaya. Paulo ga a ka a naya Timotheo maikarabelo a go etela diphuthego go ya go di nonotsha le go di kgothatsa fela, gape o ne a tshwanetse go tlhoma banna ba ba neng ba tshwanelega go nna bagolwane le batlhanka ba bodiredi mo phuthegong.—1 Timotheo 5:22.
Paulo o ne a rata Timotheo thata, a mo naya kaelo e e molemo e bile a gakolola lekawana leno jaaka rre. O ne kgothaletsa Timotheo gore lorato lo a ratang Jehofa ka lone le gole le gore botswelelopele jwa gagwe bo bonatshege mo bathong botlhe. (1 Timotheo 4:15, 16) O ne a kgothaletsa Timotheo gore a se ka a letla bosha jwa gagwe—gongwe le go nna ditlhong—di dira gore a palelwe ke go emela se se siameng. (1 Timotheo 1:3; 4:6, 7, 11, 12) Paulo o ne a bo a gakolola Timotheo gore a dire jang fa a lwala kgotsa fa a tshwerwe ke mala, e leng se se neng se tle se mo diragalele.—1 Timotheo 5:23.
Nako e ne ya goroga e Paulo a neng a itse gore o tloga a bolawa. O ne a romelela Timotheo lekwalo la bofelo le le tlhotlheleditsweng. Le ne le na le mafoko ano a a amang: “Dira bojotlhe jwa gago gore o tle kwa go nna mo bogautshwaneng.” (2 Timotheo 4:9) Paulo o ne a rata Timotheo thata e bile a mmitsa “ngwanake yo o rategang le yo o ikanyegang mo Moreneng.” (1 Bakorintha 4:17) Ga go gakgamatse go bo a ne a batla tsala ya gagwe gaufi le ene pele a swa! Mongwe le mongwe wa rona a ka ipotsa gore ‘A batho ba tla kwa go nna gore ke ba gomotse fa ba lebane le mathata?’
A Timotheo o ne a goroga kwa go Paulo ka nako? Ga re itse. Se re se itseng ke gore ka metlha o ne a dira sotlhe se a ka se kgonang go gomotsa le go kgothatsa Paulo le ba bangwe. Timotheo o ne a tshelela leina la gagwe le le kayang “Yo o Tlotlang Modimo.” Mme o ne a re tlogelela sekao se se molemo sa tumelo, gore rotlhe re mo etse.
^ ser. 9 Bona setlhogo se se reng “A o Ne o Itse?” mo makasineng ono.
^ ser. 20 Tota e bile Timotheo o ne a ikemiseditse go rupisiwa jaaka Paulo a ne a mo kopile—e seng ka gonne Bakeresete ba ne ba tshwanetse go go dira, mme ka gonne Paulo o ne a sa batle gore Bajuda ba nne le mabaka ape a go sa reetse Timotheo yo rraagwe e neng e le Moditšhaba fa a ba rerela.—Ditiro 16:3.


text:
Bolwetse Jwa Marinini—A bo Ka go Tshwara?
KE BONGWE jwa malwetse a legano a a anameng thata mo lefatsheng. Le fa go ntse jalo, fa bolwetse jono bo sa ntse bo simologa bo ka nna jwa se ka jwa bontsha matshwao ape ka yone nako eo. Bolwetse jono bo itsege ka go nna bofitlha jalo mo go kotsi. Lokwalopaka lwa International Dental Journal lwa re malwetse a a amang meno ke mangwe a malwetse a a “bakelang setšhaba bothata jo bo masisi jwa botsogo.” Gape lwa re bolwetse jwa legano bo ama “batho le ditšhaba fela thata ka gonne motho o utlwa botlhoko, o a boga, ga a kgone go itumelela dijo sentle e bile bo mo kgoreletsa go itumelela botshelo.” Tlhaloso ka bolwetse jono jo bo anameng e ka go thusa gore o se ka wa nna mo kotsing ya go tshwarwa ke bolwetse jwa marinini.
Dintlha ka Bolwetse Jwa Marinini
Bolwetse jwa marinini bo tsamaya ka dikgato tse di farologaneng. Bo simolola ka go ruruga marinini, mo go bidiwang gingivitis. Fa marinini a tswa madi seo se ka supa gore bo mo seemong seo. Madi a ka tswa fa motho a ikgotlha kgotsa a itsukula meno ka floss kgotsa a ka itswela fela go sa twe sepe. Gape go tswa madi fa motho a ntse a tlhatlhobiwa marinini le gone go ka supa gore o na le gingivitis.
Fa bolwetse jwa marinini bo etegela go feta foo, bo bidiwa periodontitis. Mo seemong seno, dilo tse di tshegetsang meno a gago tse di jaaka dithishu tsa marapo kgotsa tsa marinini di simolola go senyega. Fa bolwetse jwa marinini bo le mo seemong seno, bo ka nna jwa se ka jwa iponatsa go fitlha bo setse bo etegetse thata. Matshwao mangwe a periodontitis e ka nna diphatlha fa gare ga marinini le meno; go tshikinyega meno; diphatlha fa gare ga meno; go nkga legano; go gonyela marinini mo go dirang gore meno a lebege a le maleele; le go tswa madi mo marinining.
Se se Bakang Bolwetse Jwa Marinini le Diphelelo Tsa Jone
Go na le dilo di le mmalwa tse di ka dirang gore motho a nne mo kotsing ya go tshwarwa ke bolwetse jwa marinini. Se gantsi se bakang bolwetse jono ke dibaketeria tse di ratang go pakelana mo godimo ga meno, di itira se se bidiwang plaque. Fa plaque e sa tlosiwe, baketeria eno e ka baka go ruruga ga marinini. Fa go ntse go ya, marinini a simolola go katoga meno, mme seo se letla gore plaque e e tletseng baketeria e fetele mo teng ga lerinini. Fa baketeria e setse e fetetse koo, dithishu tsa lerapo le tsa marinini di simolola go senyega. Plaque e e mo leinong kwa godimo ga lerinini kgotsa mo teng ga lerinini e ka omelela ya nna calculus (e gantsi e bidiwang tartar). Calculus le yone e tletse baketeria mme e re ka e le thata e bile e ngaparela leino thata, ga go motlhofo go e tlosa jaaka plaque. Ka jalo baketeria e ka tswelela e senya marinini.
Go na le dilo tse dingwe tse di ka dirang gore o nne mo kotsing ya go tshwarwa ke bolwetse jwa marinini. Tseno di ka akaretsa go se tlhokomele legano sentle, melemo e e kgoreletsang thulaganyo ya mmele ya go lwantsha malwetse, go tshwaediwa ke dibaerase, kgatelelo ya maikutlo, bolwetse jo bo sa laolweng jwa sukiri, go nwa bojalwa mo go feteletseng, go goga motsoko le go fetoga ga dihoromone ka ntlha ya go ima.
Bolwetse jwa marinini bo ka go ama le ka ditsela tse dingwe. Go utlwa botlhoko mo leganong kgotsa go kgolega meno ka ntlha ya bolwetse jwa marinini go ka go kgoreletsa go tshotlha dijo le go di itumelela. Tsela e o buang ka yone le e o lebegang ka yone di ka amega. Gape dipatlisiso di bontsha gore fa motho a se na malwetse a mo leganong, o nna le botsogo jo bo botoka jwa mmele ka kakaretso.
Go Lemoga le go Alafa Bolwetse Jwa Marinini
O ka itse jang gore o na le bolwetse jwa marinini? O ka nna wa lemoga mangwe a matshwao a a setseng a umakilwe mo setlhogong seno. Fa o a lemoga, go ka nna botlhale go ya kwa ngakeng ya meno e e ka tlhatlhobang seemo sa marinini a gago.
A bolwetse jwa marinini bo ka alafega? Fa e le gone bo simololang, bo ka alafiwa. Fa bo setse bo itirile periodontitis, jaanong se se ka dirwang ke go thibela gore bo se ka jwa etegela mme jwa senya marapo le dithishu tse di fa thoko ga meno. Dingaka tsa meno di dirisa dithulusu tse di kgethegileng tse di kgonang go tlosa plaque le calculus mo menong a gago, kwa godimo ga lerinini le kwa tlase ga lone.
Tota le fa o sa kgone go bona thuso ya dingaka tsa meno motlhofo kgotsa o sa kgone gotlhelele, se se ka thusang gore o se ka wa tsenwa ke bolwetse jono jo bo kotsi jo bo bofitlha ke go bo thibela. Tsela e e molemolemo ya go thibela bolwetse jwa marinini ke go tlhokomela meno le legano ka tsela e e tshwanetseng e bile e le ka metlha.


text:
Bodumedi jo bo Siameng bo Kgothaletsa Maloko a Jone go Ratana
“BAEBELE ya re: “Yo o sa rateng ga a itse Modimo; ka go bo Modimo ke lorato.” (1 Johane 4:8, New Catholic Edition of the Holy Bible) Ka jalo, bodumedi jo bo siameng bo kgothaletsa maloko a jone go ratana.
Madumedi a le mantsi a dira tiro e e molemo ya go tlhokomela balwetse, bagodi le bahumanegi. A kgothaletsa maloko a one go dirisa kgakololo ya ga moaposetoloi Johane yo o neng a kwala jaana: “A re re mongwe o na le dilo di le dintsi mo botshelong mme a bo a bona mokaulengwe kgotsa kgaitsadi a tlhoka, mme a bo a sa mo thuse. Jalo lorato lwa Modimo ga lo yo mo mothong yoo. Banake, re tshwanetse go rata batho e seng fela ka mafoko le ka se re se buang mme ka ditiro le ka go amega ka bone ka tsela ya 1 Johane 3:17, 18, New Century Version.mmatota.”—
Le fa go ntse jalo, go direga eng fa ditšhaba di ya ntweng? A molao wa Modimo wa go ‘rata moagelani wa gago jaaka o ithata’ o dirisiwa fela ka nako ya kagiso mme o bo o itlhokomolosiwa fa mongwe wa dipolotiki kgotsa kgosi a tlhopha go lwa le setšhaba sa boagelani?—Mathaio 22:39, King James Version.
Jesu o ne a re: “Batho botlhe ba tla itse gore lo barutwa ba me, fa lo ratana.” (Johane 13:35, New International Version) Fa o ntse o araba dipotso tse di latelang, ipotse jaana, ‘A maloko a bodumedi jono a rata batho botlhe ka dinako tsotlhe e seng fela ka se ba se buang mme gape le ka ditiro?’
KGANG: Ntwa.
SE BAEBELE E SE RUTANG: Jesu o ne a laela barutwa ba gagwe jaana: “Ke lo raya ke re, ratang baba ba lona, direlang batho ba ba lo tlhoileng se se molemo.”—Mathaio 5:44, NCE.
Fa masole a ne a tla go tshwara Jesu, moaposetoloi Petere o ne a ntsha sebetsa go mo sireletsa. Le fa go ntse jalo, Jesu o ne a re: “Busetsa tšhaka ya gago mo lefelong la yone. Botlhe ba ba dirisang tšhaka ba tla bolawa ka tšhaka.”—Mathaio 26:52, NCV.
Moaposetoloi Johane o ne a kwala jaana: “O ka kgona go bona pharologano fa gare ga bana ba Modimo le ba ga diabolo, ka gonne ba e leng ba ga diabolo ba gana go dira se se siameng kgotsa go ratana. Go tloga kwa tshimologong lo ne lwa bolelelwa gore re tshwanetse go ratana. Lo se ka lwa tshwana le Kaine, yo e neng e le wa ga diabolo mme a bolaya morwarraagwe.”—1 Johane 3:10-12, Contemporary English Version.
POTSO: A bodumedi jono bo kgothaletsa maloko a jone go nna le seabe mo ntweng?
KGANG: Dipolotiki.
SE BAEBELE E SE RUTANG: Fa batho bangwe ba sena go bona gore Jesu o kgona go dira dikgakgamatso, ba ne ba batla gore a nne le seabe mo dipolotiking. O ne a dira eng? “Jesu, ka a itse gore ba ne ba ikaeletse go mo pateletsa go nna kgosi, a tswa gape a ya kwa thabeng a le esi.”—Johane 6:15, NIV.
Fa Jesu a ne a tshwarwa le go latofadiwa ka maaka a gore o tlhotlheletsa batho go nna kgatlhanong le puso, o ne a araba jaana: “Bogosi jwa me ga se jwa lefatshe leno. Fa bogosi jwa me e ne e le jwa lefatshe leno, batlhanka ba me ba ka bo ba ile ba tlhabana, gore ke se ka ka neelwa Bajuda. Mme bogosi jwa me ga bo tswe mo lefatsheng.”—Johane 18:36, English Standard Version.
Fa Jesu a ne a rapelela barutwa ba gagwe mo Modimong, o ne a re: “Ke ba neile lefoko la gago, mme lefatshe le ba tlhoile ka gonne ga se ba lefatshe, fela jaaka nna ke se wa lefatshe.”—Johane 17:14, New Revised Standard Version.
POTSO: A bodumedi jono bo latela sekao sa ga Jesu le go tila go nna le seabe mo dipolotiking le fa seo se raya gore maloko a jone a tla tlhoiwa ke batho bangwe ba dipolotiki?
KGANG: Go tlhaola batho ka lotso.
SE BAEBELE E SE RUTANG: Fa batho ba ntlha ba ba sa rupisiwang ba e seng Bajuda ba ne ba nna Bakeresete, moaposetoloi Petere o ne a re: “Modimo ga a kgetholole, mme mo setšhabeng sengwe le sengwe motho yo o mmoifang a ba a dira tshiamo o a amogelesega mo go Ene.”—Ditiro 10:34, 35, Holman Christian Standard Bible.
Fa Jakobe a ne a kwalela Bakeresete ba lekgolo la ntlha la dingwaga o ne a re: “Ditsala tsa me, fa lo na le tumelo mo Moreneng wa rona yo o galalelang Jesu Keresete, ga lo kitla lo tshwara batho bangwe botoka go na le ba bangwe. A re re motho yo o humileng o tla mo go nngwe ya dipokano tsa lona a apere diaparo tsa tlhwatlhwa e e kwa godimo e bile a tsentse palamonwana ya gouta. Mme go tla le motho yo o humanegileng a apere diaparo tse di onetseng. Ga lo a tshwanela go naya motho yo o apereng diaparo tsa tlhwatlhwa e e kwa godimo setulo sa maemo lo bo lo raya yo o humanegileng lo re a eme fa thoko kgotsa a nne fa fatshe. Go tla bo go tshwana le go raya batho bangwe lo re ba botoka go na le ba bangwe, e bile lo tla bo lo itshwara jaaka moatlhodi yo o sa siamang.”—Jakobe 2:1-4, CEV.
POTSO: A bodumedi jono bo ruta gore batho botlhe ba a lekana mo Modimong le gore maloko a bodumedi ga a tshwanela go tlhaola batho ka ntlha ya lotso kgotsa madi a ba nang le one?
Ke bodumedi bofe jo bo rutang maloko a jone gore a se ka a laolwa ke dipolotiki, lotso le maemo a itsholelo a a kgaoganyang batho?


text:
Botshelo Kwa Bethele
BOTSHELO KWA BETHELE
Batho ba Bantsi ba Etela Lekala la Central America
Batho ba le bantsi ba itimile dilo dingwe gore ba etele ofisi ya lekala. Ba bangwe ba tsamaile sekgala se seleele tota. A matsapa a bone e ne e le a bophiri?
BOTSHELO KWA BETHELE
Batho ba Bantsi ba Etela Lekala la Central America
Batho ba le bantsi ba itimile dilo dingwe gore ba etele ofisi ya lekala. Ba bangwe ba tsamaile sekgala se seleele tota. A matsapa a bone e ne e le a bophiri?
Batho ba Lalediwa go Tla go Bona “Leje le Legolo”
Lekala le le kwa Bogareng Jwa Yuropa le laletsa baagelani, bagwebi le badiredipuso go tla go bona dikago tsa lone. Batho ba ne ba reng?
Re go Laletsa go Etela Dikago Tsa Bethele ya Kwa United States
O ka etela Ntlokgolo ya lefatshe lotlhe ya Basupi le ofisi ya lekala ya U.S.
Loeto Lo lo Sa Tshwaneng le Lepe
Marcellus o ile a fenya dikgwetlho dingwe gore a kgone go etela ofisi ya lekala ya United States le Ntlokgolo ya Lefatshe Lotlhe ya Basupi ga Jehofa. A o ile a solegelwa molemo?
Dingwaga di le 50 Kwa Wallkill
Mo bidiong eno, George Couch o tlhalosa hisitori ya fa Basupi ba ga Jehofa ba ne ba reka tshimo ya bobedi e e itsiweng e le Watchtower Farms gaufi le toropo ya New York City.
Ba Tshwanetse go Tswa mo Moagong mo Malatsing a le 60
Basupi ba ga Jehofa ba ne ba tshwanetse go tswa mo dikagong tse tlhano tse di lekanang le mabala a le 11 a kgwele ya dinao. Setlhopha sa baithaopi se ne sa kgona jang go dira tiro eno mo nakong e e neng e lebeletswe?
Ba Tswa mo 117 Adams Street
Maloko a Bethele a bua ka dilo tse di botlhokwa tse di diragetseng mo tirong ya go gatisa tse di neng di direlwa mo kagong eno ya Brooklyn.
Watchtower Farms—Dingwaga di le Masome a Matlhano Tsa Thobo
Ithute kafa polasi eno e fetogileng ka teng mo dingwageng tse di fetileng go nna lefelo la go tsweledisa tiro ya Basupi ba ga Jehofa ya go ruta Baebele mo lefatsheng lotlhe.
Polasi e e Fepang Dimilionemilione
Utlwa kafa bogatisetso jwa rona kwa Watchtower Farms kwa bokonebophirima jwa New York bo thusang ka gone go tlamela dimilione tsa batho ka dijo tsa semoya tse ba di tlhokang.
Baithuti ba Etela Ofisi ya Lekala ya Basupi ba ga Jehofa Kwa Mexico
Baithuti ba ba iseng ba aloge ba kwa National School of Library and Archival Sciences ba ne ba etela diofisi tsa rona kwa Mexico. Moithuti mongwe a re loeto loo lo ba thusitse gore ba se tlhole ba tlhaola batho.
Ba Tswa mo Bossert Hotel Kwa Brooklyn, New York
Basupi ba ga Jehofa ba rekisitse moago wa matlhatlhaganyane a le 14 wa modiro wa bogologolo wa Se-Italy. Utlwa ka hisitori ya dingwaga di le lekgolo ya moago ono o montle.
Watchtower—Letshwao le le Tlhomologileng la Kwa Brooklyn
Mo dingwageng di feta 40 baagi ba New York City ba ntse ba bona letshwao la nako le themperetšha le le kwa godimo ga ntlokgolo ya lefatshe lotlhe ya Basupi.
Diofisi Tsa Makala Tsa Basupi ba ga Jehofa di a Kopanngwa
Utlwa mabaka a mabedi a konokono a go bo diofisi tsa makala di feta 20 di kopantswe.
Lefelo la Botlhatswetso la Bethele: Sengwe le Sengwe go Simolola ka Matsela a Kwa Khitšhineng go Fitlha ka Dithae Tsa Siliki
Ngwaga le ngwaga makau le makgarebe a dirisa maatla le nako ya one ba tlhatswa ditone di ka nna 1 800 tsa dilwana kwa ofising ya lekala ya Basupi ba ga Jehofa kwa United States.
Letshwao Le le Sa Bolong go Nna Teng
Ithute mo go oketsegileng ka letshwao la Watchtower le le kwa Brooklyn, New York.


text:
ATI’s Sitimamolelo 🚒 is out
Music June 15, 2020 obiedigital
Stream the latest offering from the ever fiery talent that is ATI
ATIStimamoleloProd. Slimkidd Engineering by Veezoview Written:
Atasaone Molemogi Visuals Cyc Jouzy Cause :Citizen Justice
Volume radio a… e okodewieng Fullu bolast ae helelediweng Leiteko la bana a le rotoediweng Mono ngwaga go shaa legong go sala moloraLe maike sureore le biditse koloi ya stimamolelo (Stima stima stimamolelo) *2Ka jeko sa jeno go dubadubegileGo madumadubeKete nakwa ke dire kwalo la bosupaPele leleme le utwa matsarara a bojwala Mama ame rema remeletse mo palong mo palong ya dibukaBuka dibuka dikuba dibukaNakwa botshelo santse bole mothohoGo sena kabo pelo bothoko
Chorus
Nobody likes to be lied to
Dile pedi dile tharoThapo ke thapo wabo goga lethakuWabo goga lethaku * 2No no no no no (no body) *4Maloba ke tsere loeto kgabotse masimo Ke.. iphetse ke ithutile sengwe Gore lore ojwa lesale metsi dimo gamo mosi wa kgong dile metsi o kgoma mometso molelo wa machisi le parafin di kopantswe thoka stimamolelo ka sebelebeleSeetebosigo, Phukwi, Phatwe, LwetseDiPhalane, Ngwanatsele Sa lebale le SEDIMO-
NTHOLE(Nyembulembu lembu lembu lembu) *2Le maike sureore le biditse koloi yeo(Stima stima stimamolelo) *2Ka jeko sa jeno go dubadubegileGo madumadubeMetsametsano thakathakano kopakopanoVOLUMU ya radio eoketseYeoketse yeoketseChorus


text:
Kereke ya nnete ya ga Jeso
Kereke ya nnete ya ga jeso ke kereke e tlhamelweng ko Beijing, China dingwaga tse di makgolokgolo a le masome a mabedi morago nyana.[3] Kereke ya nnete ya ga jeso ke nngwe ya dikereke tse di golo ko China, le ko Taiwan, gammogo le mo lefatsheng lotlhe ka bophara.[4]
Segologolo[fetola | Fetola Motswedi]
Kereke ya nnete ya ga Jeso ke kereke e e ikemetseng ka nosi e e simolotseng kwa toropong ya Beijing, kwa China ka ngwaga wa 1917. Gompieno e na le maloko a le sedikadike le sephatlo mo mafatsheng a le masome a mane mo dikontinenteng di le thataro. Kereke e ke ya mothale wa sekeresete sa sepentekosete se se simolotseng mo seketeng sa dingwaga se se fetileng se rogwa. Kereke e gape e dumela mo tumeding ya sengwefela tumelo ya leina la ga Jeso. Ka ngwaga wa 1997, kereke e e ne ya simololwa kwa Aforika Borwa. Ba ikaelela go rera dikgang tse di molemo mo lefatsheng lotlhe pele ga go tla ga bobedi ga ga Jeso Keresete.
Metswedi[fetola | Fetola Motswedi]
- ↑ "History – International Assembly of True Jesus Church".
- ↑ Anderson 2013, pp. 133–134.
- ↑ Melton, J. Gordon (2005). "True Jesus Church". Encyclopedia of Protestantism. pp. 536–537. ISBN 978-0816069835.
- ↑ Anderson, Allan (2013). An Introduction to Pentecostalism: Global Charismatic Christianity. ISBN 978-1107033993.. p. 50.


text:
31“ ‘Fa neo ya motho e le setlhabelo sa tebogo se a se ntshang mo dikgomong e tonanyana gongwe e namagadi, a a tlise e e se nang bogole fa pele ga Morena. 2A be a bee letsogo mo tlhogong ya neo ya tlhabelo ya gagwe, a e tlhabe fa mojakong wa Tente ya Boipontsho, mme bomorwa Arone baperesiti ba kgatshe madi mo aletareng tikologong. 3A be a tlise tse dingwe tsa setlhabelo sa tebogo tsa molelo wa Morena, e bong lomipi lo lo apesang mogodu le mafura otlhe a a mo maleng, 4le diphilo tsoo pedi le matlhaname a tsona a a mo dinokeng le mafura a a bapileng le sebete, a a tlose fa diphilong. 5A bomorwa Arone ba di fise mo aletareng mo godimo ga setlhabelo sa phiso se se mo godimo ga dikgong tse di mo molelong; ke setlhabelo sa molelo sa monko o o monate mo Moreneng.
6“ ‘Mme fa neo ya gagwe ya setlhabelo sa tebogo e le ya difutshane, a a tlise e e se nang bogole, e tonanyana gongwe e namagadi. 7Fa neo e a e tlisang e le kwana, a a e tlise fa pele ga Morena, 8a bee letsogo mo tlhogong ya setlhabelo sa gagwe, a se tlhabe fa pele ga Tente ya Boipontsho, mme a bomorwa Arone ba kgatshe madi a sona mo aletareng tikologong. 9A be a tlise tse dingwe tsa setlhabelo sa tebogo tsa molelo wa Morena, e bong mogatla otlhe wa yona o o mafura, a o kgaole fa thitong, le lomipi lo lo apesitseng mogodu le mafura otlhe a a mo maleng 10le diphilo tsoo pedi le matlhaname a tsona a a mo dinokeng le mafura a a bapileng le sebete, a a tlose fa diphilong. 11Jaanong a moperesiti a di fise mo aletareng, e le dijo tsa tshupelo ya molelo ya Morena.
12“ ‘Mme fa neo ya tlhabelo ya gagwe e le podi, a a e tlise fa pele ga Morena, 13a bee letsogo mo tlhogong ya yona a e tlhabe fa pele ga Tente ya Boipontsho, mme a bomorwa Arone ba kgatshe madi a yona mo aletareng tikologong. 14A be a tlise tse dingwe tsa yona e le neo ya tlhabelo ya gagwe ya molelo wa Morena, e bong lomipi lo lo apesitseng mogodu le mafura otlhe a a mo maleng 15le diphilo tsoo pedi le matlhaname a tsona a a mo dinokeng le mafura a a bapileng le sebete, a a tlose fa diphilong. 16Jaanong a moperesiti a di fise mo aletareng, e le dijo tsa molelo tsa monko o o monate mo Moreneng. Mafura otlhe ke a Morena
Lef. 7:23,26
17:10-14
Doit. 12:16,23
Dit. 15:20,29
. 17Ke molao o o sa khutleng wa ditshika tsa lona mo meagong yotlhe ya lona gore lo se ka lwa ja mafura ape le e seng madi ape.’ ”


text:
1011Pesalome ya ga Dafita.
Ke tla opela
ka ga bopelonomi le tshiamo,
ke opelela wena Morena.
2Ke tla tlhokomela tsamao
e e thokgameng.
O tla tla leng kwano go nna?
Ke tla sepela ka pelo e e phepa
mo lapeng la me.
3Ga nke ke lesa matlho a me
go leba dilo tse di bosula.
Ke tlhoile go dira ga baikepi;
ga go nke go nkgomarela.
4Pelo e e sokameng e tshwanetse
go tloga mo go nna;
bosula ga ke rate go bo itse.
5Yo o sebang mongwe-ka-ene
mo sephiring
ke tla mo didimatsa.
Yo o matlho a boikgodiso
le pelo ya boikgogomoso
ga nka ke ka mo itshokela.
6Matlho a me a tla leba
baikanyegi ba lefatshe
gore ba phele le nna.
Ena yo o tsamayang mo tseleng
e e thokgameng o tla ntirela.
7Yo o dirang ka tsietso ga a nke
a nna mo teng ga ntlo ya me;
yo o buang maaka ga a nke a ema
fa pele ga matlho a me.
8Mo mosong mongwe le mongwe
ke tla nyeletsa baikepi botlhe
mo lefatsheng;
mo motseng wa Morena
ke bolaela ruri badiradibe botlhe.


text:
Bogosi Jwa Modimo bo Tla Fitlhelela Eng?
Karabo ya Baebele
Bogosi jwa Modimo bo tla emisetsa dipuso tsotlhe tsa batho bo bo bo busa lefatshe lotlhe. (Daniele 2:44; Tshenolo 16:14) Fa seo se sena go direga, Bogosi jwa Modimo bo tla . . .
Fedisa baikepi, ba bogagapa jwa bone bo re amang botlhoko rotlhe. “Fa e le baikepi bone, ba tla kgaolwa mo lefatsheng.”—Diane 2:22.
Fedisa ntwa. “[Modimo] o dira gore dintwa di kgaotse go ya kwa ntlheng ya lefatshe.”—Pesalema 46:9.
Tlisa katlego le tshireletsego mo lefatsheng. “Botlhe ba tla nna ka kagiso mo masimong a bone a mofine le mo ditlhareng tsa bone tsa mofeige mme ga go na ope yo o tla ba boifisang.”—Mika 4:4, Good News Translation.
Dira lefatshe paradaise. “Ditlhaketlhake tse di omileng di tla itumela, naga e e omeletseng e tla ipela e bo e ntsha dithunya.”—Isaia 35:1, Contemporary English Version.
Naya mongwe le mongwe tiro e e nang le bokao, e e itumedisang. “Batho ba me [ba Modimo] ba ba tlhophilweng ba tla dirisa tiro ya diatla tsa bone ka botlalo. Ga ba kitla ba direla ka natla lefela.”—Isaia 65:21-23.
Fedisa bolwetse. “Ga go na monni ope yo o tla reng: ‘Ke a bobola.’”—Isaia 33:24.
Re golola mo botsofeng. “A nama ya gagwe e shafale go gaisa le nako ya bosha; a a boele mo malatsing a matlhagatlhaga a bosha jwa gagwe.”—Jobe 33:25.
Tsosa baswi. “Botlhe ba ba mo mabitleng a kgakologelo ba tla [utlwa] lentswe la [Jesu] mme ba tla tswa.”—Johane 5:28, 29.


text: 3 Ntwa fa gare ga losika lwa ga Saulo le losika lwa ga Dafide e ne ya tswelela ka lobaka lo loleele; Dafide o ne a nna a nonofela pele,+ mme losika lwa ga Saulo lo ne lwa koafala ka iketlo.+2 Mo nakong eno yotlhe, Dafide o ne a tsholelwa bana ba basimane kwa Heberone.+ Leitibolo la gagwe e ne e le Amenone+ yo a neng a mo tsholetswe ke Ahinoame+ mosadi wa kwa Jesereele.3 Wa bobedi e ne e le Kileabe yo a neng a mo tsholetswe ke Abigaile,+ motlholagadi wa ga Nabale wa Mokaremele; mme wa boraro e ne e le Abesalome+ morwa Maaka, morwadia Talemai+ kgosi ya kwa Geshure.4 Wa bonê e ne e le Adonija+ morwa Hagithe, mme wa botlhano e le Shefatia morwa Abitale.5 Wa borataro e ne e le Ithereame yo a neng a mo tsholetswe ke Egela, mosadi wa ga Dafide. Dafide o ne a tsholelwa bana bano kwa Heberone.6 Fa ntwa e e fa gare ga losika lwa ga Saulo le losika lwa ga Dafide e ntse e tsweletse, Abenere+ o ne a tswelela a nna le tlhotlheletso e kgolo mo losikeng lwa ga Saulo.7 Jaanong Saulo o ne a kile a nna le mogadingwana yo leina la gagwe e neng e le Risepa,+ morwadia Aia. Moragonyana Ishe-boshethe+ o ne a raya Abenere a re: “Ke ka ntlha yang fa o ne o tlhakanela dikobo le mogadingwana wa ga rre?”+8 Abenere o ne a galefa fela thata ka ntlha ya mafoko a ga Ishe-boshethe mme o ne a re: “A nna ke tlhogo ya ntša e e tswang kwa Juda? Go tla go fitlha mo letsatsing leno, ke bontshitse losika lwa ga rrago e bong Saulo le bomorwarraagwe le ditsala tsa gagwe lorato lo lo sa kgaotseng, mme ga ke a go tsenya mo seatleng sa ga Dafide; le fa go ntse jalo, gompieno o ntshekisetsa go bo ke tlhakanetse dikobo le mosadi.9 E kete Modimo a ka otlhaya Abenere mo go botlhoko fa nka se ka ka direla Dafide fela jaaka Jehofa a mo ikanetse:+10 ka fudusa bogosi mo losikeng lwa ga Saulo le go tiisa setulo sa bogosi sa ga Dafide mo Iseraele le mo Juda, go simologa kwa Dana go ya go fitlha kwa Beere-sheba.”+11 Ishe-boshethe o ne a se ka a kgona go bua lefoko le lengwe gape go araba Abenere ka gonne o ne a mo tshaba.+12 Ka yone nako eo, Abenere o ne a romela barongwa kwa go Dafide a re: “Lefatshe ke la ga mang?” O ne a oketsa jaana: “Dira kgolagano le nna, mme ke tla dira sepe fela se nka se kgonang* go busetsa Iseraele yotlhe kwa go wena.”+13 Foo Dafide o ne a araba jaana: “Go siame! Ke tla dira kgolagano le wena. Selo se le sengwe fela se ke se kopang mo go wena, ke gore o se ka wa leka go bona sefatlhego sa me ntle le fa pele o ka tlisa Mikale,+ morwadia Saulo, fa o tla go mpona.”14 Go tswa foo, Dafide o ne a romela barongwa kwa go Ishe-boshethe,+ morwa Saulo, a re: “Nneye mosadi wa me e bong Mikale, yo ke neng ka mmeeletsa ka matlalo a bonna a Bafilisitia a le 100.”+15 Ka jalo, Ishe-boshethe o ne a laela gore a ye go tsewa kwa monneng wa gagwe e bong Palatiele+ morwa Laishe.16 Le fa go ntse jalo, monna wa gagwe o ne a nna a tsamaya le ene, a lela fa a ntse a mo setse morago go ya go fitlha kwa Bahurime.+ Foo Abenere o ne a mo raya a re: “Tsamaya, boa!” Fa a rialo, o ne a boa.17 Mo nakong eo, Abenere o ne a raya bagolwane ba Iseraele, a re: “Ga lo bolo go batla gore Dafide a nne kgosi ya lona.18 Jaanong ke nako ya gore lo mo dire kgosi, ka gonne Jehofa o ne a raya Dafide a re: ‘Ke tla golola batho ba me ba Iseraele mo seatleng sa Bafilisitia le mo seatleng sa baba botlhe ba bone ka seatla sa ga Dafide motlhanka wa me.’”+19 Go tswa foo, Abenere o ne a bua le batho ba Benjamine.+ Gape Abenere o ne a ya go bua le Dafide mo sephiring kwa Heberone a mmolelela se Baiseraele le botlhe ba lotso lwa Benjamine ba dumalaneng ka sone.20 E rile Abenere a tla mo go Dafide kwa Heberone a na le banna ba le 20, Dafide o ne a direla Abenere le banna ba ba nang le ene mokete.21 Go tswa foo, Abenere o ne a raya Dafide a re: “Morena wa me kgosi, mma ke tsamaye ke ye go phuthela Baiseraele botlhe kwa go wena, gore ba tle ba dire kgolagano le wena, mme o tla nna kgosi ya setšhaba sotlhe sa Iseraele.” Ka jalo, Dafide o ne a naya Abenere tsela, mme o ne a tsamaya ka kagiso.22 Ka yone nako eo, batlhanka ba ga Dafide le Joabe ba ne ba goroga ba tswa go tlhasela, ba tla le dilo tse dintsi thata tse ba neng ba di gapile. Abenere o ne a sa tlhole a na le Dafide kwa Heberone, ka gonne o ne a mo neile tsela gore a tsamaye ka kagiso.23 E rile Joabe+ a goroga le masole otlhe a a neng a na le ene, Joabe o ne a bolelelwa jaana: “Abenere+ morwa Nere+ o ne a tlile kwa kgosing, mme o ne a mo naya tsela, mme o ne a tsamaya ka kagiso.”24 Ka jalo, Joabe o ne a tsena kwa kgosing mme a re: “Ke eng se o se dirileng? Abenere o ne a tlile mo go wena. Ke ka ntlha yang fa o ne o mo naya tsela gore a tsamaye ka kagiso?25 O itse Abenere morwa Nere! O ne a tlile go go tsietsa le gore a itse sengwe le sengwe ka wena le gore a bone sengwe le sengwe se o se dirang.”26 Ka jalo, Joabe o ne a tswa fa go Dafide mme a romela barongwa gore ba latele Abenere, mme ba ne ba mmusa kwa khuting ya go bolokela metsi* ya Sira; le fa go ntse jalo, Dafide o ne a sa itse sepe ka seo.27 E rile Abenere a boela kwa Heberone,+ Joabe o ne a mo tseela kwa thoko mo teng ga kgoro ya motse gore a bue le ene mo sephiring. Le fa go ntse jalo, fa ba le koo o ne a mo tlhaba mo mpeng, mme o ne a swa;+ o ne a dira seno ka gonne a ne a bolaile* morwarraagwe e bong Asahele.+28 Fa Dafide a utlwa ka gone moragonyana, o ne a re: “Nna le bogosi jwa me ga re na molato ka bosakhutleng fa pele ga ga Jehofa ka ntlha ya madi+ a ga Abenere morwa Nere.29 A molato oo o boele mo go Joabe+ le mo go botlhe ba lelapa la ga rraagwe. E kete mo lelapeng la ga Joabe go ka nna go na le monna yo o tswang boladu mo serweng sa gagwe sa tsalo+ kgotsa molepero+ kgotsa monna yo o berekang kwa thobaneng ya selogi* kgotsa yo o wang ka tšhaka kgotsa yo o tlhokang dijo!”+30 Ka jalo, Joabe le morwarraagwe e bong Abishai+ ba ne ba bolaya Abenere+ ka gonne a ne a bolaile Asahele morwarraabone mo tlhabanong+ kwa Gibeone.31 Go tswa foo, Dafide o ne a raya Joabe le batho botlhe ba ba nang le ene a re: “Gagoganyang diaparo tsa lona mme lo ipofe ka letsela la kgetsi lo bo lo lelele Abenere.” Kgosi Dafide o ne a tsamaya fa morago ga bolawana jwa go tshola setopo.32 Ba ne ba fitlha Abenere kwa Heberone; mme kgosi e ne ya goa ya lela kwa lebitleng la ga Abenere, batho botlhe le bone ba ne ba lela.33 Kgosi e ne ya opelela Abenere mme ya re:“A Abenere o tshwanetse go swa loso lwa motho yo o se nang tlhaloganyo?34 Diatla tsa gago di ne di sa bofiwa,Le dinao tsa gago di ne di se mo dikeetaneng.*O ole jaaka mongwe yo o wang fa pele ga dikebekwa.”*+Foo batho botlhe ba ne ba mo lelela gape.35 Moragonyana batho botlhe ba ne ba tla go naya Dafide senkgwe sa kgomotso* fa go ne go sa ntse go le motshegare, mme Dafide o ne a ikana jaana: “E kete Modimo a ka nkotlhaya mo go botlhoko fa nka latswa senkgwe kgotsa sepe fela pele letsatsi le phirima!”+36 Batho botlhe ba ne ba ela seno tlhoko, mme se ne sa ba itumedisa. Se ne sa itumedisa batho botlhe, fela jaaka sengwe le sengwe se kgosi e neng e se dira.37 Ka jalo, batho botlhe ba ga Dafide le Baiseraele botlhe ba ne ba itse mo letsatsing leo gore kgosi ga se yone e e neng e dirile gore Abenere morwa Nere a bolawe.+38 Go tswa foo, kgosi e ne ya raya batlhanka ba yone ya re: “A ga lo itse gore mo letsatsing leno go ole kgosana le monna yo mogolo mo Iseraele?+39 Gompieno ke bokoa, le fa gone ke tloditswe gore ke nne kgosi,+ mme banna bano, bomorwa Seruia,+ ba setlhogo thata.+ E kete Jehofa a ka duela modirabosula go ya ka bosula jwa gagwe.”+


text:
Banna ba ba nang le bokgoni jo bo farologaneng (18)
‘Jehofa o rwala merwalo ya rona letsatsi le letsatsi’ (19)
Go mokaedi. Pesalema ya ga Dafide. Pina.68 A Modimo a eme, a baba ba gagwe ba gasame,Mme a ba ba mo tlhoileng ba tshabe, ba tswe fa pele ga gagwe.+2 Fela jaaka mosi o phatlalala, e kete o ka ba phatlalatsa jalo;Fela jaaka mafura a gakologa fa molelong,A batho ba ba bosula ba nyelele jalo fa pele ga Modimo.+3 Mme a basiami ba itumele;+A ba itumele fa pele ga Modimo;A ba phophome ka boitumelo.4 Opelelang Modimo; opelelang leina la gagwe dipako.*+Opelelang Ene yo o raletseng sekaka.*Leina la gagwe ke Jah!*+ Itumeleng fa pele ga gagwe!5 Modimo ke rraagwe dikhutsana* le mosireletsi* wa batlholagadi+A le mo lefelong la gagwe le le boitshepo.+6 Modimo o naya batho ba ba tlhokang thuso legae le ba ka nnang mo go lone;+O golola magolegwa a bo a dira gore a atlege.+Mme ba ba tlhogoethata* ba tshwanetse go nna mo nageng e e kgakgabetseng.+7 Modimo, fa o ne o etelela pele* batho ba gago,+Fa o ne o gwanta mo sekakeng, (Selah)8 Lefatshe le ne la roroma;+Legodimo le ne la nesa pula* ka ntlha ya Gago;Sinai eno e ne ya roroma ka ntlha ya Modimo, e bong Modimo wa Iseraele.+9 Modimo, o ne wa dira gore pula e ne thata;O ne wa naya batho* ba gago ba ba neng ba lapile maatla.10 Ba ne ba nna mo ditenteng mo kampeng ya gago;+Ka ntlha ya bomolemo jwa gago, o ne wa tlamela bahumanegi Modimo.11 Jehofa o naya batho ba gagwe taelo;Mme basadi ba ba bolelang dikgang tse di molemo ka taelo eo ke lesomo le legolo.+12 Dikgosi tsa masomosomo di a tshaba,+ di a tshaba!Mosadi yo o salang kwa gae o nna le kabelo mo go se se gapilweng.+13 Le fa gone lo ne lo lala mo gare ga melelo e e goditsweng mo dikampeng,*Lo tla amogela leeba le le nang le diphuka tse di khurumeditsweng ke selefera,Le le nang le dintlha tsa diphuka tsa gauta e e sa tswakanngwang.*14 Fa Mothatayotlhe a ne a gasamisa dikgosi tsa lefatshe leo,*+Kapoko e ne ya wa kwa Salemone.*15 Thaba ya kwa Bashana+ ke thaba ya Modimo;*Thaba ya kwa Bashana ke thaba e e nang le ditlhoa.16 Lona dithaba tse di nang le ditlhoa, goreng lo dilolaThaba e Modimo a tlhophileng* go nna mo go yone?+Eleruri Jehofa o tla nna mo go yone ka bosakhutleng.+17 Dikara tsa ntwa tsa Modimo di dikete di le masomesome, dikete di le dintsintsi.+Jehofa o tlile mo lefelong le le boitshepo a tswa kwa Sinai.+18 O ne wa tlhatlogela kwa godimo wena Jah Modimo;+O ne wa golola ba ba tshwerweng;O ne wa tsaya banna ba ba nang le bokgoni jwa go dira ditiro tse di farologaneng,*+Tota le ba ba tlhogoethata,+ gore ba nne le bone.19 E kete Jehofa a ka bakwa, yo o rwalang merwalo ya rona letsatsi le letsatsi,+Modimo wa boammaaruri yo e leng poloko ya rona. (Selah)20 Mo go rona, Modimo wa boammaaruri ke Modimo yo o bolokang;+E bile Morena Molaodimogolo Jehofa o re golola mo losong.+21 Eleruri, Modimo o tla thubaganya ditlhogo tsa baba ba gagwe,E leng tlhogo e e nang le moriri ya ope fela yo o tswelelang* a le molato.+22 Jehofa o ne a re: “Ke tla ba busa ke ba ntsha kwa Bashana;+Ke tla ba busa ke ba ntsha mo tengteng ga lewatle,23 Gore lonao lwa gago lo tle lo gate madi a baba ba gago+Le loleme lwa dintša tsa gago lo tle lo latswe madi a baba bao.”24 Ba bona mekoloko ya batho ba gago Modimo,Mekoloko ya batho ba Modimo wa me, Kgosi ya me, ba tsena mo lefelong le le boitshepo.+25 Baopedi ba tsamaya kwa pele, ba ba letsang diletswa tsa megala ba le ka fa morago ga bone;+Fa gare go na le makgarebe a letsa meropana.+26 Bakang Modimo lo le boidiidi jo bo phuthegileng;*Bakang Jehofa, lona ba lo tswang mo Motsweding wa Iseraele.+27 Teng koo Benjamine,+ yo mmotlana, o a ba fenya,*Gape go na le dikgosana tsa Juda le boidiidi jwa tsone jo bo tsositseng modumo,Dikgosana tsa Sebulone le dikgosana tsa Nafetali.28 Modimo wa gago o laetse gore o tla newa nonofo.Modimo, bontsha nonofo ya gago, fela jaaka o ne wa re e bontsha.+29 Dikgosi di tla go tlisetsa dimpho+Ka ntlha ya tempele ya gago e e kwa Jerusalema.+30 Kgalema dibatana tse di nnang mo lotlhakeng,Moraka wa dipoo+ le dinamane tsa tsone,Go fitlha ditšhaba di obama di tlisitse* selefera.Le fa go ntse jalo, Modimo o gasamisa ditšhaba tse di ratang ntwa.31 Dilwana tsa boronse di tla tlisiwa di tswa* kwa Egepeto;+Kushe o tla itlhaganelela go tlisetsa Modimo dimpho.32 Lona magosi a lefatshe, opelelang Modimo,+Opelelang* Jehofa dipako, (Selah)33 Ene yo o palamang legodimo la magodimo la bogologolo.+O duma ka lentswe la gagwe, ka lentswe la gagwe le le maatla.34 Bakang Modimo ka gonne o nonofile.+Tlotlomalo ya gagwe e mo godimo ga IseraeleE bile nonofo ya gagwe e kwa loaping.*35 Modimo o laela gore a boifiwe a bo a tlotliwe a le mo lefelong la gagwe* le legolo le le boitshepo.+Ke Modimo wa Iseraele,Yo o nayang batho nonofo le maatla.+A go bakwe Modimo.


text:
A o ka rata go bala setlhogo seno ka %%?
Ithute ka Petere le Korenelio, le ka se kgang ya bone e re rutang sone ka Jehofa Modimo. Itseele porojeke eno, bala pego eno ya Baebele mme o bone jaaka fa tiragalo eno e ama botshelo jwa gago!
O ka ithuta eng mo tseleng e Nathane a neng a bua le Dafide ka yone fa a mo gakolola?
Dirang porojeke eno mme lo bone kgang ya ga Dafide le Bathesheba ka leitlho la mogopolo. Re ka ithuta dilo dife mo go yone?
Bala pego ya Baebele go bona kafa o ka dirang ka gone gore dithapelo tsa gago di nne le bokao.
DIPOROJEKE TSA GO ITHUTA BAEBELE
Setswana
Modimo Ga a Na Tlhaolele
https://assetsnffrgf-a.akamaihd.net/assets/m/502012412/univ/art/502012412_univ_sqr_xl.jpg


text: Go mokaedi. Masekile.* Pesalema ya ga Dafide, fa Doege wa Moedoma a ne a tla a bo a bolelela Saulo gore Dafide o ne a ile kwa ntlong ya ga Ahimeleke.+52 Goreng o ipelafatsa ka ditiro tse di bosula, wena yo o maatla?+Lorato lwa Modimo lo lo sa kgaotseng lo teng letsatsi lotlhe.+2 Loleme lwa gago, lo lo bogale jaaka legare,+Lo loga maano a a utlwisang botlhoko e bile lo a tsietsa.+3 O rata bosula go gaisa se se molemo,O rata go bua maaka go gaisa go bua se se siameng. (Selah)4 O rata lefoko lengwe le lengwe le le utlwisang botlhoko,Loleme lwa gago lo bua dilo tse di tsietsang.5 Ke gone ka moo Modimo a tla go senyang gotlhelele;+O tla go phamola a bo a go ntsha mo tenteng ya gago;+O tla go kumola mo lefatsheng la batshedi.+ (Selah)6 Basiami ba tla bona seo ba bo ba gakgamala thata,+Mme ba tla mo tshega.+7 “Yono ke motho yo o neng a se ka a dira Modimo botshabelo jwa gagwe,*+Mme a ile a ikanya dikhumo tsa gagwe tse dintsi+E bile a ile a ikaega ka* maano a gagwe a a bosula.”*8 Mme ke tla tshwana le setlhare se segolo sa motlhware mo ntlong ya Modimo;Ke ikanya lorato lwa Modimo lo lo sa kgaotseng+ ka bosakhutleng le go ya go ile.9 Ke tla go baka ka bosakhutleng ka ntlha ya se o se dirileng;+Ke tla solofela mo leineng la gago+ ka gonne le molemo,Ke na le batho ba gago ba ba ikanyegang.


text:
Jesu ke tla ke hlomohile,
Oho, nchebe ka mosa!
Ke ditshila, u di hlakole;
Ke bohloko, o mphodise.
Otlolla he letsoho lela
Le neng le ntlhabelo kgale;
Ama pelo ya ka löna,
Leqeba la ka le fole.
Ke tlile ke ikokobetsa
Ke lentswe lena la pallo,
Le reng go ’na: Ha u kgathetse,
Tlo, ke tla u fa phomolo.
Jesu, ke tshepa wena feela,
Ha go o mong ya ka nthusang;
Ha u sa ntlel , ke tla fela,
Utlwa ngwana gago wa ya llang!
Bona, ha ke sa ntse ke bitsa,
Ka kgotso u s‘nchabetse;
di kae be tse neng di ntedisa?
Jesu, ahe, u nthusitse!


text:
Matseno a Karolo 7
Karolo eno e bua ka hisitori ya dingwaga di ka nna 80 ya botshelo jwa ga Kgosi Saulo le Kgosi Dafide. Saulo o simolotse e le motho yo o sa itseeleng kwa godimo mme fa nako e ntse e ya o ile a fetoga a bo a gana go reetsa Jehofa. Jehofa o ne a laela Samuele gore a ye go tlhopha Dafide gore e nne kgosi e e latelang ya Iseraele. Saulo o ne a fufegela Dafide, ka jalo, o ne a leka makgetlo a le mantsi go mmolaya mme Dafide ga a ka a leka go ipusolosetsa. Ngwana wa ga Saulo e bong Jonathane ga a ka a fufegela Dafide ka gonne a itse gore Jehofa o tlhophile Dafide go nna kgosi. Dafide o ile a dira maleo a a tlhabisang ditlhong mme ga a ka a gana go ikobela Jehofa. Fa e le gore o na le bana, ba thuse go bona botlhokwa jwa go ikobela dithulaganyo tsa Modimo.
MO KAROLONG ENO
THUTO 39
Kgosi ya Ntlha ya Iseraele
Baatlhodi ba ne ba etelela pele mo Iseraele mme Baiseraele bone ba ne ba batla kgosi. Saulo o ne a nna kgosi ya ntlha mme Jehofa o ne a mo tseela bogosi. Goreng?
THUTO 40
Dafide le Goliathe
Jehofa o tlhopha Dafide go nna kgosi e e latelang ya Iseraele mme Dafide o bontsha gore o tshwanelega go nna kgosi.
THUTO 41
Dafide le Saulo
Ke eng fa Saulo a ne a tlhoile Dafide mme Dafide o ile a itshwara jang?
THUTO 42
Jonathane O ne A le Pelokgale e Bile a Ikanyega
Ngwana wa kgosi o nna tsala e kgolo ya ga Dafide.
THUTO 43
Kgosi Dafide o a Leofa
Tshwetso e e sa siamang e baka mathata a a seng kana ka sepe.


text:
BAEBELE YA RENG?
Tiro
Le fa Baebele e le buka ya bogologolo, melaometheo ya yone ga e felelwe ke nako. Se e se buang ka tiro se botlhokwa gompieno jaaka fa e ne e kwalwa.
O tshwanetse go leba tiro jang?
SE BANGWE BA SE BUANG
Gore o atlege o tshwanetse go dira ka botswapelo. Seo se dirile gore bangwe ba tsene ka tlhogo mo tirong mme ba tlhokomologe lelapa le botsogo jwa bone.
SE BAEBELE E SE BUANG
Baebele ya re re tshwanetse go leba tiro sentle. E re kgothaletsa go dira ka natla e bile e kgala botshwakga. (Diane 6:6-11; 13:4) Le fa go ntse jalo, ga e kgothaletse batho go berekela ruri. Go na le moo, e re kgothaletsa go nna le nako ya go tlhaba kgobe ka mmutlwa. Moreri 4:6 ya re: “Boikhutso jo bo tletseng seatla bo botoka go na le tiro ya bonatla e e tletseng seatla gabedi le go kgaratlhela phefo.” Ka jalo, ga re a tshwanela go berekela ruri re bo re tlhokomologa ba malapa le botsogo jwa rona. Ga re a tshwanela go itapisa ka tiro!
“Ka ga motho ga go na sepe se se botoka fa e se gore a je mme eleruri a nwe le go dira gore moya wa gagwe o bone molemo ka ntlha ya tiro ya gagwe ya bonatla.”—Moreri 2:24.
A go botlhokwa gore o dira tiro efe?
SE BANGWE BA SE BUANG
Fa tiro e duela madi a mantsi, e siame. Kgopolo eno le serai sa go dira madi ka bonako di dirile gore batho bangwe ba tsene mo dikgwebong tse di sa siamang kgotsa ba dire tiro e e seng ka fa molaong.
Bangwe ga ba batle go dira ditiro tse ba sa di rateng. Fa ba dira tiro e ba sa e rateng kgotsa e sa dire gore ba nne ba le matlhagatlhaga, ba re e a lapisa. Seo se dira gore ba se ka ba leba tiro sentle le gore ba se ka ba ntsha ga tshwene. Ba ka nna ba gana ditiro tse dingwe ka gonne ba akanya gore di tla ba diga seriti.
SE BAEBELE E SE BUANG
Baebele e kgala ditiro tsotlhe tsa bonweenwee kgotsa tse di ka utlwisang batho ba bangwe botlhoko. (Lefitiko 19:11, 13; Baroma 13:10) Tiro e e molemo e solegela ba bangwe molemo e bile e thusa modiri go ‘nna le segakolodi se se siameng.’—1 Petere 3:16.
Gape Baebele e ruta gore tiro e dira gore motho a kgotsofale a bo a kgone go itlamela le go tlamela ba lelapa la gagwe. Le fa go se phoso go dira ka natla, tiro ga e a tshwanela go nna selo sa botlhokwa thata mo botshelong jwa gago.
Ke boammaaruri gore go tlhatloga ga ditlhwatlhwa go ka dira gore re tshwenyege ka gore re tla duelela ditshenyegelo tsa rona jang mme Baebele e re kgothaletsa go nna tekatekano. Ya re: “E re ka re na le dijo le se re ipipang ka sone, re tla kgotsofalela dilo tseno.” (1 Timotheo 6:8) Mafoko ano ga a reye gore re tshwanetse go tshela botshelo jwa boitlami. Mo godimo ga moo, ga re a tshwanela go batla dithoto tse dintsi le dilo tse re ka se kgoneng go di duelela.—Luke 12:15.
SEO SE KAYANG MO GO WENA?
Dira ka natla o bo o rate tiro ya gago. Le fa tiro e o e dirang e le ya maemo a a kwa tlase kgotsa e se e o neng o batla go e dira, leka go oketsa bokgoni jwa gago mo go yone. Fa o dira ka natla, o fitlhelela go le gontsi e bile fa o tokafatsa bokgoni jwa gago o itumelela tiro le go feta.
Nna tekatekano. Gangwe le gape ikhutse o bo o itapolose. Seno ke sengwe se o ka se itumelelang fa o sena go dira ka natla. Gape, fa o kgona go itlamela ka dilo tse o di tlhokang, o ikutlwa o le motho wa botlhokwa e bile o tlotlwa ke batho ba bangwe—go akaretsa ba lelapa la gago.—2 Bathesalonika 3:12.
“Jalo lo se ka le ka motlha lwa tlhobaela mme lwa re, ‘Re tla ja eng?’ kgotsa, ‘Re tla nwa eng?’ kgotsa, ‘Re tla apara eng?’ . . . Rraalona wa selegodimo o a itse gore lo tlhoka dilo tseno tsotlhe.”—Mathaio 6:31, 32.


text:
ETSA TUMELO YA BONE | JOSEFA
“Ke ka Dira Jang Bosula jo Bogolo Jono?”
JOSEFA o ne a hema moya o o bothito, a utlwa monko o o monate wa dithunya le dimela tsa mo metsing. O ne a tsamaya le setlhopha sa bagwebi ba ba tsayang loeto mmogo ba kgabaganya naga e e mo molomong wa noka ya Nile. Akanya ka setlhopha sa banna ba tsamaya ka dikamela tsa bone go bapa le molatswana ba lebile kwa motseng o mongwe wa Egepeto, gangwe le gape ba gaodisa nonyane ya kokolefute e fofa. Josefa o ne a ntse a akanya ka motse wa gagabo o o mo dithabeng wa Heberone o o bokgakala jwa dikilometara di le makgolokgolo; jaanong o iphitlhela a le mo nageng e sele.
Akanya bokgabo ba tlolaka ba ntse ba goa mo godimo ga ditlhare tsa mokolane le tsa mofeige. Mo go Josefa, bafeti ka tsela ba ne ba bua puo ya seeng. Gongwe a ka tswa a ne a leka go tshwara mafoko mangwe. Tota e bile o ne a ka tshwanelwa ke go a ithuta. O ne a se na tsholofelo ya gore o tla tsamaya a bona lelapa la gaabo gape.
Le fa Josefa e ne e sa ntse e le mosha—a le dingwaga di le 17 kgotsa 18—o ne a lebana le mathata a a neng a ka roromisa le banna ba ba godileng. E re ka bomorwarraagwe ba ne ba mo fufegela ka gonne rraabone a ne a mo rata thata, ba ne ba leka go mmolaya. Mme morago ga go retelelwa ba ne ba mo rekisetsa bagwebi bano. (Genesise 37:2, 5, 18-28) Jaanong, morago ga go tsaya loeto lwa dibeke di le dintsi, bagwebi ba ne ba simolola go tlala boitumelo fa ba ntse ba atamela motsemogolo o ba neng ba tla bona poelo mo go one fa ba sena go rekisa Josefa le dithoto tsa bone tse di tlhwatlhwakgolo. Ke eng se se thusitseng Josefa gore a se ka a kgobega marapo? Mme re ka dira jang gore tumelo ya rona e se ka ya koafadiwa ke dikgwetlho le dikgoreletsi tsa botshelo? Go na le dilo tse dintsi tse re ka di ithutang mo go Josefa.
“JEHOFA O NE A NA LE JOSEFA”
“Josefa . . . o ne a tlisiwa mo Egepeto, mme Potifaro, modiredi wa ntlo ya kgosi wa ga Faro, molaodi wa bafemedi, wa Moegepeto, a mo reka mo seatleng sa Baishemaele ba ba neng ba mo tlisitse koo.” (Genesise 39:1) Mafoko ao a Baebele a re thusa go akanya kafa lekawana leno le ileng la tlontlololwa ka gone fa le rekisiwa gape. Ba ne ba ipatlela poelo ka ene! Re ka akanya fela Josefa a setse mong wa gagwe yo mosha morago, modiredimogolo wa ntlo ya kgosi ya Egepeto, ba feta mo mebileng e e tlhanaselang e e tletseng marekisetso ba lebile kwa legaeng le lesha la ga Josefa.
Legae! Lefelo leno le ne farologane gotlhelele le legae la ga Josefa. O goletse mo lelapeng le le nnang mo ditenteng e bile le fuduga kgapetsakgapetsa ka gonne le tlhokomela le go disa matsomane a lone a dinku. Mo lefelong leno Baegepeto ba ba humileng jaaka Potifaro ba ne ba nna mo matlong a a magasigasi a mebala e mentle. Baithutamarope ba bega gore Baegepeto ba bogologolo ba ne ba rata ditshingwana tse di magasigasi, tse di thekeleditsweng ka dipota e bile di na le ditlhare tsa moriti le matangwana a a sisibetseng a mo go one ba neng ba jala papirase, dithunya le dimela tse dingwe tsa mo metsing. Matlo a mangwe a a neng a le gaufi le ditshingwana a ne a na le maribelo a o ka itumelelang pheswana e e monate mo go one, difensetere tse di kwa godimo tse di tsenyang phefo le diphaposi tse dintsi, go akaretsa phaposi e kgolo ya bojelo le dikamore tsa badiredi.
A Josefa o ne a kgatlhiwa ke manobonobo ano? Ga go bonale jalo. Sengwe se se neng se ka tswa se mo tlhora boroko e ne e le go sa tshwane le batho ba bangwe. Baegepeto ba ne ba farologane le ene ka puo, moaparo le tsela e ba ipaakanyang ka yone tota le ka bodumedi. Ba ne ba obamela medimo e mentsi, ba dira boloi le maselamose e bile ba kgatlhegela loso thata le se se diregang fa motho a sena go swa. Go na le sengwe se se neng se dira gore Josefa a se ka a fekeediwa ke go jewa ke bodutu. Pego ya Baebele ya re: “Jehofa a nna le Josefa.” (Genesise 39:2) Josefa o ne a bulela Modimo wa gagwe mafatlha. Baebele ya re “Jehofa o gaufi le botlhe ba ba mmitsang.” (Pesalema 145:18) Josefa o ne a ka atamalana le Modimo wa gagwe ka tsela efe e nngwe?
Lekawana leno ga le a ka la itetla go kgobega marapo, go na le moo le ne la tswelela le dira sotlhe se le neng le ka se kgona mo tirong ya lone. Seno se ne sa dira gore Jehofa a le segofatse, mme go ise go ye kae Josefa a bona kamogelo mo go mong wa gagwe yo mosha. Potifaro o ne a lemoga gore Jehofa, Modimo wa batho ba gaabo Josefa, o ne a segofatsa motlhanka yono wa gagwe yo mosha mme ga go pelaelo gore masego ao a ne a dira gore ntlo ya Moegepeto yono e atlege. Fa nako e ntse e tsamaya Potifaro o ne a ikanya Josefa thata mo a neng a mo naya taolo ya sengwe le sengwe.—Genesise 39:3-6.
Josefa ke sekao se se molemo mo basheng ba ba direlang Modimo gompieno. Ka sekai, fa ba le kwa sekolong, ba ka iphitlhela ba le mo lefelong le le sa tlwaelegang, go tletse bodimona e bile go se na tsholofelo epe ka isagwe. Fa o le mo boemong joo, gopola gore Jehofa ga a fetoga. ( Jakobe 1:17) O sa ntse a na le botlhe ba ba ikanyegang mo go ene le ba ba dirang ka natla go mo ipedisa. O a ba segofatsa, le wena o tla go segofatsa.
Pego e re bolelela gore mo go yone nako eno, Josefa o ne a ntse a gola. Mosha yono e ne ya nna monna, “a bopegile sentle e bile a le montle.” Mafoko ao a bontsha gore o ne a gomagomelwa ke mathata ka gonne gantsi bontle bo ngoka kgatlhego go sa tlhokege kgotsa motho a sa batle.
“GA A ISE A KE A MO REETSE”
Boikanyegi e ne e le selo sa botlhokwa mo go Josefa; mme go ne go sa nna jalo ka mosadi wa ga Potifaro. Re bala jaana: “Ga diragala gore mosadi wa mong wa gagwe a simolole go tsholeletsa matlho a gagwe kwa go Josefa a ba a re: ‘Lala le nna.’ ” (Genesise 39:7) A Josefa o ne a ineela mo thaelong ya mosadi yono wa moheitane? Baebele ga e re neye lebaka lepe la go dumela gore Josefa o ne a se na dikeletso tse basha ba nnang le tsone kgotsa gore mosadi yono wa modiredimogolo yo o humileng, yo o neng a direlwa sengwe le sengwe o ne a se montle. A Josefa o ne a ka nna le kgopolo ya gore mong wa gagwe a ka se itse? A a ka tswa a ile a akanya gore boitsholo joo jo bo sa siamang bo ne bo tla dira gore a nne le dilo tse di bonalang?
Boammaaruri ke gore ga re itse gore Josefa o ne a akantse eng. Mme karabo eno ya gagwe e re thusa go lemoga se se neng se le mo pelong ya gagwe: “Bona, mong wa me ga a itse gore ke eng se ke nang le sone mo ntlong, e bile sengwe le sengwe se a nang le sone o se tsentse mo seatleng sa me. Ga go na ope yo mogolo mo ntlong eno go mpheta, mme ga a a gana ka sepe gotlhelele mo go nna fa e se ka wena fela, ka gonne o mosadi wa gagwe. Ka jalo ke ka dira jang bosula jo bogolo jono mme ka leofela Modimo?” (Genesise 39:8, 9) Leka go akanya lekawana leno le bua mafoko ano go tswa pelong. Tota le go akanya fela ka se mosadi yono a neng a batla gore a se dire go ne go mo utlwisa botlhoko. Ka ntlha yang?
Fela jaaka Josefa a buile, mong wa gagwe o ne a mo ikanya. Potifaro o ne a neile Josefa taolo ya sengwe le sengwe se se mo ntlong ya gagwe, kwantle ga mosadi wa gagwe. Josefa o ne a ka dira jang bosula joo jo bo neng bo ka dira gore mong wa gagwe a se tlhole a mo ikanya? O ne a ka se akanye ka jone. Mme gone, go na le sengwe se se bosula le go feta: go akanya ka go leofela Modimo wa gagwe, Jehofa. Batsadi ba ga Josefa ba ne ba mo rutile go le gontsi ka tsela e Modimo a lebang lenyalo le go ikanyega mo molekaneng wa lenyalo ka yone. Jehofa ke ene mosimolodi wa lenyalo e bile o ne a tlhalosa kafa a ikutlwang ka gone ka lone. Monna le mosadi ba ne ba tshwanetse go ngaparelana mme ba nne “nama e le nngwe.” (Genesise 2:24) Ba ba neng ba leka go senya kamano eo ba ne ba tla dira gore Modimo a ba galefele. Ka sekai, banna ba ba neng ba leka go tseela Aborahame mosadi, mmèmogologolwaneagwe Josefa, le go tseela Isake mosadi, mmèmogoloagwe Josefa, ba batlile ba welwa ke masetlapelo. (Genesise 20:1-3; 26:7-11) Josefa o ne a itse ka seo e bile o ne a batla go dira se se siameng.
Mosadi wa ga Potifaro ga a ka a itumelela seo. Akanya motlhanka yono yo o sa reng sepe a gana go dira se mosadi yono a neng a se batla a bo a re ke “bosula jo bogolo”! Le fa go ntse jalo, o ne a sa itlhoboge. E re ka a ne a ikutlwa a digilwe seriti fa Josefa a sena go gana, o ne a ikemisetsa go mo fetola mogopolo. Mme o ne a dira fela jaaka Satane, yo o neng a leka go raela Jesu. Maiteko a ga Satane a ne a retela, mme go na le gore a ineele, o ne a letela “nako e nngwe e e mo siametseng.” (Luke 4:13) Batho ba ba ikanyegang le bone ba tshwanetse go nna ba ikemiseditse go nna ba nitame. Ke sone se Josefa a se dirileng. Le fa boemo jono bo ne bo direga “letsatsi le letsatsi,” ga a ka a ineela. Re bala jaana: “Ga a ise a ke a mo reetse.” (Genesise 39:10) Le fa go ntse jalo, mosadi wa ga Potifaro o ne a ikemiseditse go mo raela.
O ne a tlhopha nako e batlhanka botlhe ba neng ba seyo mo ntlong. O ne a itse gore Josefa o tla tsena mo ntlong a tla go dira tiro ya gagwe. Fa a tsena o ne a leka go mo raela. A tshwara seaparo sa gagwe mme a ikuela kwa go ene lekgetlo la bofelo “Lala le nna!” Josefa o ne a tsiboga ka bonako. O ne a leka go mo phamola mme Josefa a boela morago—le fa go ntse jalo, mosadi a ngangatlela seaparo sa gagwe. Josefa o ne a itshomola, mme mosadi a sala a tshwere seaparo sa gagwe. Go tswa foo a tshaba!—Genesise 39:11, 12.
Seno se ka re gopotsa kgakololo e e tlhotlheleditsweng ya moaposetoloi Paulo: “Tshabang kgokafalo.” (1 Bakorintha 6:18) Ruri Josefa ke sekao se se molemo mo Bakereseteng botlhe ba boammaaruri! Maemo mangwe mo botshelong a ka re pateletsa gore re dirisane le batho ba ba sa tlotleng melao ya Modimo ya boitsholo, mme seo ga se reye gore re tshwanetse go ineela mo tlhotlheletsong e e sa siamang. Re tshwanetse go tshaba, go sa kgathalesege gore diphelelo e tla nna dife.
Josefa o ne a lebana le diphelelo tse di botlhoko. Mosadi wa ga Potifaro o ne a batla go ipusolosetsa. O ne a simolola go goa, a bo a biletsa batlhanka ba bangwe mo ntlong. O ne a re Josefa o ne a batla go mmetelela mme fa a goa a tshaba. O ne a nna a tshwere seaparo sa ga Josefa mo go ene go fitlha monna wa gagwe a boa. Fa Potifaro a goroga, o ne a mmolelela one maaka ao, a dira e kete ke phoso ya monna wa gagwe go bo a tlisitse motswakwa yono mo ntlong ya bone. Potifaro o ne a tsiboga jang? Re bala jaana: “Bogale jwa gagwe jwa tuka”! O ne a laela gore Josefa a tsenngwe mo kgolegelong.—Genesise 39:13-20.
“BA NE BA BOGISA DINAO TSA GAGWE KA MEHIRI”
Ga re itse gore dikgolegelo tsa Baegepeto di ne di ntse jang mo motlheng oo. Baithutamarope ba fitlhetse marope a mafelo ano—dikago tse dikgolo tse di sireletsegileng tse di nang le diphaposi tsa magolegwa kwa boalong jo bo kwa tlase. Josefa o ne a tlhalosa lefelo leo ka lefoko le le kayang ‘lehuti’ e leng lefelo le le se nang lesedi e bile le le letobo. (Genesise 40:15) Buka ya Dipesalema e tlhalosa gore Josefa o ne a bogisiwa: “Ba ne ba bogisa dinao tsa gagwe ka mehiri, moya wa gagwe wa tsena mo ditshiping.” (Pesalema 105:17, 18) Baegepeto ba ne ba tle ba golege diatla tsa magolegwa; a mangwe a ne a gokelelwa tshipi mo thamong. Josefa o ne a bogisiwa—tota le fa a ne a sa dira sepe se se phoso!
Mo godimo ga moo, seno ga se a direga ka nakwana. Pego ya re Josefa “a nna moo mo ntlong ya kgolegelo.” O ne a fetsa dingwaga mo lefelong leo le le sa siamang! * Mme Josefa o ne a se na tsholofelo ya gore o tla tsamaya a gololwa. Fa nako e ntse e tsamaya, dibeke, dikgwedi di feta, o ne a thusiwa ke eng gore a se ka a kgobega marapo le go felelwa ke tsholofelo?
Pego e araba jaana: “Jehofa a nna le Josefa a bo a nna a mmontsha bopelonomi jwa lorato.” (Genesise 39:21) Dikgolegelo, mehiri, diphaposi tse di lefifi tse di kwa boalong jo bo kwa tlase ga di ka ke tsa thibela Jehofa gore a bontshe batlhanka ba gagwe lorato. (Baroma 8:38, 39) Re ka akanya Josefa a rapela Rraagwe yo o kwa legodimong a mmolelela se se mo tshwenyang a bo a ritibala a nna le kagiso e “Modimo wa kgomotso yotlhe” e leng ene fela a e abang. (2 Bakorintha 1:3, 4; Bafilipi 4:6, 7) Ke eng se sengwe gape se Jehofa a neng a se direla Josefa? Re bala gore o ne a dira gore Josefa a bone “kamogelo mo matlhong a modiredi yo mogolo wa ntlo ya kgolegelo.”
Go bonala magolegwa a ne a newa tiro e a tshwanetseng go e dira, mme le fano Jehofa o ne a segofatsa Josefa. O ne a dira ka natla, a ntsha ga tshwene mo tirong ya gagwe a bo a ikanya Jehofa. E re ka Jehofa a ne a mo segofatsa, Josefa o ne a ikanngwa a bo a tlotliwa jaaka go ne go ntse kwa ntlong ya ga Potifaro. Re bala jaana: “Ka jalo modiredi yo mogolo wa ntlo ya kgolegelo a tsenya magolegwa otlhe a a neng a le mo ntlong ya kgolegelo mo seatleng sa ga Josefa; mme sengwe le sengwe se magolegwa a neng a se dira moo e ne e le ene a dirang gore se dirwe. Modiredi yo mogolo wa ntlo ya kgolegelo o ne a sa tlhokomele sepe gotlhelele se se neng se le mo seatleng sa gagwe, ka gonne Jehofa o ne a na le Josefa mme Jehofa o ne a dira gore se a neng a se dira se atlege.” (Genesise 39:22, 23) Josefa o ne a gomodiwa ke go itse gore Jehofa o ne a mo kgathalela.
Re ka lebana le mathata a a seng kana ka sepe mo botshelong, tota le tshiamololo e e setlhogo, mme re ka ithuta dithuto tsa botlhokwa mo tumelong ya ga Josefa. Fa re atamela Jehofa ka thapelo, re boloka melao ya gagwe e bile re dira se se siameng, o tla re segofatsa. Jehofa o ne a tla segofatsa Josefa fela thata jaaka re tla bona mo ditlhogong tse di latelang mo motseletseleng ono.
^ ser. 23 Baebele ya re Josefa o ne a ka nna dingwaga di le 17 kgotsa 18 fa a ne a simolola go direla mo ntlong ya ga Potifaro e bile o ne a tswelela a direla koo dingwaga di le mmalwa go fitlha a gola. Fa a gololwa mo kgolegelong o ne a na le dingwaga di le 30.—Genesise 37:2; 39:6; 41:46.


text:
Dinotshi
SETSWANA
Dinotshi ke padi ya erotika e e kwadilweng ka Setswana, ya ntlha ya mofuta wa yona, ya puo e e tlhamaletseng ntle le go tshaba kgotsa go fitlha sepe.
Moanelwamogolo ke lekgarebe le le ka fa tlasenyana ga dingwaga di le masomeamararo. Fa o mo leba o itlhaganetse o ka nagana gore kgarebe ya rona ke motho yo o ithatelang morogo go gaisa sengwe le sengwe le gore mekgwa ya gagwe e tlhotlhelediwa ke go sa itumelang ga gagwe mo lenyalong. Mme fa o mo leba sentle o tsenelela mo semelong sa gagwe, o simolola go lemoga gore mosadi yo ke motho fela jaaka rona rotlhe, yo o itumelelang se nama le letlalo di mo kgontshang go se itumelela fa a santse a le mo botshelong. Dinotshi e na le baanelwa ba banna ba bantsi go gaisa ba basadi. Le fa go le jalo, ke kgaitsadiarona wa letheka le le tlhotlhonetseng ruri yo o di gogang kwa pele le yo o tlisang monate go gaisa mo pading.
Tshwetso ya mokwadi ya gore mosadi e nne moenelwamogolo mo pading ke maikaelelo, eseng phoso kgotsa selo se se itiragaletseng fela. Mopadi o tshela mo nakong e a lemogang gore ketapele ya basadi e botkhokwa go le gokae. Setswana ke puo e tlotlofoko ya sona e tlotlang banna mme e na le lenyatso le le rileng fa go tliwa ka fa bommeng, go tshwana le dipuo di le dintsi. Lefoko mosadi ke sekao. Go ya ka lefoko leo, mosadi ke motho yo o salang kwa lapeng fa monna a tsena mo dikgweng a ya go senka botshelo.
Go amogela le go ipela ka bowena go ya ka maikutlo a gago fa go tliwa mo mererong ya mapae go santse go tshabisa batho bangwe madi mo Aforika, selo se se ka go makatsang ka kontinente ya rona e na le batho ba le bilione le go feta ka palo, ebile palo eo e santse e gola letsatsi le letsatsi. Matshepo le makau a gagwe ba fano go leka go fetola seo.
ENGLISH
Dinotshi is an erotic novella written in Setswana, the first of its no-punches-pulled kind. The lead is female and in her late 20s. On the surface, our vixen appears to be a coitus-crazed cougar whose actions are driven purely by her marital unhappiness. Peel away the top layer and you find out that our first lady is just a girl being a human being like all of us, enjoying what little carnal pleasures there are to be enjoyed before she checks out. There’s a lot of men in this novella, as there usually is in works of fiction. It’s Miss Baddie, however, who runs the show. The decision to go with a female lead was a deliberate one. Setswana as a language is steeped, as most languages are, in patriarchy. The word for woman in Setswana is mosadi. Mosadi means remainer, or the one who stays behind. You’re welcome to draw your own conclusions as to how that word came to be. Embracing one’s sexuality is still taboo in Africa, a continent, ironically enough, with over 1 billion people and with a headcount that’s always on the rise. Our beautiful, bubbly, body count bossing babe, with the help of her similarly oversexed partners in slime, is here to shake the table.


text:
Sereto sa Mosegedi** (BaTshweneng) Mampe Mosegedi Ditira Matsimanyai o seakana Notwane Phadima Maele MoHurutshe go tswa kwa ga LoweKa sereto ke Motshweneng Ka setso ke Mohurutshe Ke Matsimanyai o seakana, Ke Motshweneng, Ke phologolo sebatana sa naga, Ke Motho yo sa jeng nama A tshela ka diphepheng Ke rotwe. Palama dithota le dithaba o batlele Batshweneng kitso , Hela o ba tlhokomele ba se ka ba go kgaola dinala. Kana ga se dinala ke phang ya go epa dirokolo Bo sengaparile le metswe yotlhe ya naga. Bagaetsho lo se bone tholwana borethe ka ha ntle Teng ga yona go a baba! Dikwalo di kile tsa tsw... qhubeka ufunde »
Sereto sa Rantao** Morwa Ntao wa mare a majaga a Matebele Morwa kobo ya Tau O go tilweng kgomo e lla e okometse Lepele E lla e okame BitsweE lla e potile Tswenyane morago Badisa le e Bokolotseng Lo e Bokolotseng Lo be lo e gogeng ka Melodi banna Ngwana wa ga le masa-masa wa moloi O re bolelela a ... qhubeka ufunde »
Sereto sa Morongwe** (Batshweneng) Bo Morongwe ke Batlharo ka Setswana(Batshweneng sesothong) Leboko la bone Ke Mmamogatiti wa lewaTshwene ke naiwa mmele Makopong ga ke naiweKe tshirelediwa ke seribaTshwene fa di ya masimong Go eta tshwenegadi peleRotwe a sa kwa morao A sale a diretolola Ke ne ke fu... qhubeka ufunde »
Sereto sa Lekaba** Morwa Boikanyo Morwa Lekaba Pelesa e mogala ga re eje re etaka ka madila patlheng re e belese ka makuka re eise gae Kana wena o Morwa letsholo o menwe ke raya ya mabogo le maoto O kana ka photshana motho aka go akgola ago tshwantsha le ngwedi le naledi Kana setlhare se mo kgotlhen... qhubeka ufunde »
Sereto sa Mutle** Diholokwane tsa kgomo e tilodi kgabo Mokgatla e namela setlhare e jeboreko. Kengwana wa Malata a selope a moriti o le mong Malaka malekane sebeso Ba Rasuhu le letse lesa kokonwa. Ngwana wakgosi ya diholokwane o bonwa ka sefaga sa thaga mo Molaleng**
Sereto sa Matebele a ga Lebelo** Ke Letebele la duka-kgomo lebelo Ke Ngwetjana mashia-shika O buile aetswa bogwe ba gagwe atla a tshwere ngwetjie ka letsogo Rena basadi re nyala ga Matlala Basadi ba Matlala o ba bona ka dipitsi le ka dikgokong Wena Lekalakala la moletjie,la modula-thoko Ipoloke thok... qhubeka ufunde »
Sereto sa Bakone ba ga Lekalakala* Ke Bakone ba Ntshi dikgolo Ba Lekalakala le Moletsi Modula thoko oe poloke, Thoko ho nna dikokotla Ke ba mashianoka a dilwana Se aga ntlo ka bodutu a busha a kona molomo, Ke bana ba Mamphunyaa molapo wa bo seripana sa lefielo, Ha a bolo hoja mabele Mpunyana a lema... qhubeka ufunde »
Sereto sa Mokwatedi** Re batho ba Mpamonyane Mokwatedi, Ba pheta ye swana bogoko, Ke ba Selokelela leselong, Monye mahlaku masa a opelwa mohlang oa ja Ke Bakone ba Ledulatheko sekgutelela bahlaloga. Modulatheko ipoloke theko, Kgauwswi o dule dikokotla. Ke bana ba Malwesha a ngwana Chokwe , Malwesha ... qhubeka ufunde »
Sereto baTau ba ga Mabitsela*** Kgomo e a tshwa! E Kgangwa ke mang ? E Kgangwa ke Motsomele wa Meriti menga mebedi maloba, tau ya Tsomela. Ke Motho wa bo Mabitsela a bo di kgosi, Tau se jela Leopeng, Se gakantšha diphukubje le magokobu. Ditau ge di e ja di a bopa tš... qhubeka ufunde »
Sereto sa Katane** Kgosi Mmusa Morafe le baloi sehlapa nokeng, Motho wa go phatsima marete motshegare le bosigo – Go phatsima ga rena ke go imisa mosadi a re tsalele Kgosi. Katane ga a rete Motshegare bana ba le teng, sereto re se reta bosigo ba isitse marapo go beng.
Akuvumelekile ke lokho!


text:
Fa o batla go fudugela gongwe go dira kwa moseja, o tshwanetse go dira kopo ya setifikeiti sa Tshiamo sa Sepodisi kwa seteišeneng se se gaufi sa Tirelo ya sepodisi sa Aforika Borwa.
Setifikeiti se tlhomamisa gore a o na le rekoto ya bosenyi kgotsa nnyaaya.
O tshwanetse go tlamela mapodisi ka leina la gago ka botlalo, sefane, letlha la botsalo le lekwaloitshupo kgotsa lekwalo la mosepele kwa seteišeneng sa mapodisi koo go tla tsewang dikgatiso tsa menwana ya gago gona.
Fa o le kwa ntle ga naga, o ka dira kopo kwa seteišeneng sengwe le sengwe sa sepodisi kwa nageng eo gongwe kwa Embasing ya Aforika Borwa.
Bona tshedimosetso ka botlalo mabapi le tsela ya go dira kopo ya Setifikeiti sa Tshiamo sa Sepodisi.


text:
**Leboko La Kgosi Sekgoma a Kgari**
Re epele letsholo Ramfabatho
Wa ga Madieletsa wa ga Senyarelo
Re ye go dika majwe a bo Phalapye
Re dike mafatho a bo Taukgolo
E bo phologolo di tlhajwe ka dikgotshane
Tlou di tlhajwe ka dikwati
Go tlhabiwe bo Malwale ba batona
E re kobe di sale kwa digopong
Kwa digopong tsa ga RamphaĊĦana
Mogatsa Goakileng tloga thata
Tloga thata o rake motse, Mokoko
Motse oo rrago o a senyega
Motse o tloga le bana ba bagami
O tloga le bana ba bo Monteng
Le bo Kgowe, morwa Dira a Phokela
Tlou ya perepere, tlou e ntse e a lola
Tlou e ntse e perepetsha batho
Tlou perepetsha barwa Segokotlo
O ye go ba gasa Majweng a Bokaa
Ba re ba ya go Mothajwa ba timele
Ba ya go rongwa ke Nkatswe digopo
Ba rongwe diphala nokeng ya Odi
Legodimo ga le na tsela, Tatedi
Sebeebee se bogale, Mmaphiri.